title: Korkeasti yhdistetty luku

text:
Korkeasti yhdistettyjä lukuja on ääretön määrä, mikä on helppo todistaa seuraavasti:
Oletetaan, että on olemassa jokin n, joka on suurin korkeasti yhdistetty luku. Tarkastellaan lukua 2n. Luku 2n on itsensä jakaja ja sen jakajia ovat myös kaikki luvun n jakajat, joten sillä on ainakin yksi jakaja enemmän. Niinpä ei voi olla olemassa suurinta korkeasti yhdistettyä lukua n.


title: Korkeasti yhdistetty luku

text:
Korkeasti yhdistettyjen lukujen määrälle on olemassa seuraava epäyhtälö:
Olkoon Q(x) niiden korkeasti yhdistettyjen lukujen määrä, jotka ovat pienempiä tai yhtä suuria kuin x. Silloin on olemassa vakiot a ja b, molemmat suurempia kuin 1, siten että


Korkeasti yhdistetty luku


title: Korkeasti yhdistetty luku

text: Ensimmäisen osan epäyhtälöstä todisti Paul Erdős vuonna 1944 ja toisen osan J.-L. Nicolas vuonna 1988.


title: Korkeasti yhdistetty luku

text: Seuraavat yhtälöt pätevät myös:


title: Korkeasti yhdistetty luku

text: ja


title: Nan Elmoth

text:
Nan Elmoth on kuvitteellinen paikka J. R. R. Tolkienin tarumaailmassa.
Nan Elmoth on valoisa metsä, joka sijaitsee Beleriandin maassa Keski-Maan länsiosassa, Celon-joen itäpuolella. Beleriand jäi meren alle valarin ja Melkorin välisessä suuressa taistelussa. Ëlwe eli Thingol joutui Melianin lumouksen valtaan ja eksyi Nan Elmothin metsässä. Myöhemmin metsä oli Eölin kotina.


title: Primal Fear

text: Primal Fear on saksalainen power metal/heavy metal -yhtye. Gamma Rayn entinen laulaja Ralf Scheepers (laulu), Mat Sinner (basso, taustalaulu), Stefan Leibing ja Tom Naumann (kitarat) perustivat Primal Fearin vuonna 1997. Scheepers perusti yhtyeen, kun ei päässyt Rob Halfordin tilalle Judas Priestiin. Hän on soittanut rumpuja, ja asuu nykyään Berliinissä.


title: Birmingham (täsmennyssivu)

text: Birmingham on:


title: Esa Holopainen (muusikko)

text: Esa Seppo Antero Holopainen (s. 1. lokakuuta 1972) on Amorphis-yhtyeen kitaristi, säveltäjä ja perustajajäsen. Hän on soittanut myös Chaosbreed-yhtyeessä, sekä vieraillut mm. Mannhain "Hellroad Caravan" -albumilla. Holopainen soittaa 2007 ilmestyneellä Guitar Heroes levyllä kappaleen "Sauna Blast".


title: Esa Holopainen (muusikko)

text: Holopainen soittaa ESP Eclipse -merkkisillä kitaroilla ja Koch-merkkisillä vahvistimilla.


title: Lasihelmipeli

text: Lasihelmipeli ("Das Glasperlenspiel") on Hermann Hessen viimeinen romaani ja hänen tunnetuin teoksensa Arosuden ja Siddharthan ohella. Vuonna 1943 julkaistu Lasihelmipeli lienee edesauttanut merkittävästi Hessen vuonna 1946 saamaa Nobel-palkintoa.


title: Lasihelmipeli

text: Kirja kertoo Kastalian maakunnasta, jossa keskitytään tieteisiin, taiteisiin ja niin kutsuttuun "lasihelmipeliin", ja hylättiin "sarjalukemistojen aikakauden" turhuus. Kirjan päähenkilönä on lasihelmipelin mestari Josef Knecht, jonka elämäntarinan ympärille kirja rakentuu. Kirja on yksi 1900-luvun suuria romaaneja.


title: Killswitch Engage

text:
Killswitch Engage "(KsE tai Killswitch)" on yhdysvaltalainen metalcore-yhtye. Se on kotoisin Westfieldista, Massachusettsista.
Yhtyeen musiikki sisältää extreme metallin ja hardcoren sekoitusta, rankkoja riffejä, tuplabasarin ja satunnaisesti myös blast beatin käyttöä, sekä puhdasta laulua voimakkaan karjumisen ja murinan rinnalla. Yhtyeen musiikissa kuuluu vaikutteita thrash metallista, melodisesta death metallista, heavy metallista ja hardcore punkista.


title: Killswitch Engage

text: Yhtyeen laulajien sanoituksia on kuvailtu "myönteisiksi", jotka käsittelevät rakkautta, positiivisuutta, yhtenäisyyttä ja ihmissuhteita. Yhtye on myynyt maailmanlaajuisesti yli neljä miljoona levyä ja yhtyettä pidetään yleisesti "yhtenä metalcoren aloittajayhtyeistä". Killswitch Engage on luokiteltu yhtenä vaikuttavista NWoAHM-yhtyeistä.


title: Killswitch Engage

text: Yhtyeen tunnetuimmat kappaleet ovat "My Last Serenade", "The End of Heartache", "Rose of Sharyn", "The Arms of Sorrow", "My Curse", "Starting Over", "Save Me", "In Due Time" ja "Strength of the Mind"


title: Killswitch Engage

text: Entisen yhtyeensä Overcastin hajoamisen takia Mike D'Antonio lähti kasaamaan uutta yhtyettä. Vuonna 1999 hän löysi Dutkiewiczin ja Stroetzelin. Dutkiewiczista tuli rumpali, kun Stroetzel soitti kitaraa. Kolmikko etsi laulajaa ja pestasi Jesse Leachin, entisen Corrinin ja Nothin Stays Goldin laulajan. Tälloin yhtye sai nimekseen Killswitch Engage. Nimi tuli "Salaiset kansiot" -televisio-ohjelman jaksosta "Kill Switch".


title: Killswitch Engage

text: Kiertueella In Flames, Shadows Fall ja Ferret Records huomasivat yhtyeen aggressiivisen liveshown. Yhtye kirjoitti levytyssopimuksen ja alkoi äänittää debyyttialbumiaan, joka nimettiin yhtyeen mukaan "Killswitch Engageksi". Tämä oli tarpeeksi ja yhtye sai levytyssopimuksen Roadrunner Recordsin kanssa. Pian sopimuksen kirjoittamisen jälkeen yhtye päätti tulla viisijäseniseksi ja värväsi entisen AFTERSHOCKin (jossa siis Stroetzel ja Dutkiewicz olivat soittaneet aiemmin) rumpalin, Tom Gomesin.


title: Killswitch Engage

text: Vuonna 2002 he julkaisivat albumin "Alive or Just Breathing", joka myi Yhdysvalloissa yli 110 000 kappaletta. Hieman julkaisun jälkeen Jesse Leach jätti yhtyeen mentyään naimisiin. Leach ei halunnut olla erossa vaimostaan niin paljon, kuin kiertueen aikana joutui olemaan. Leach ahdistui erossa olemisesta ja ilmoitti kiertueen viimeisellä keikalla Seattlessa olevansa liian poissa tolaltaan, eikä voinut jatkaa yhtyeen laulajana. Lisäksi ongelmia tuotti hänen äänensä, joka ei kestänyt ahkeraa keikkailua. Leach erosi äkillisesti kesäkuussa 2002. Hänet korvasi Howard Jones.


title: Killswitch Engage

text: Uusi kokoonpano aloitti "Road Rage" -kiertueen Isossa-Britanniassa ja Alankomaissa vuonna 2002 36 Crazyfistsin kanssa. Kiertue jatkui koko loppuvuoden. Vuonna 2003 yhtye julkaisi When Darkness Falls -kappaleen, joka pääsi Freddy vs. Jason -kauhufilmin soundtrackille. Samana vuonna yhtye soitti Ozzfestissa. Myös Tom Gomes lähti yhtyeestä asuakseen Las Vegasissa vaimonsa kanssa, joten tilalle otettiin Jonesin toisen yhtyeen, Blood Has Been Shedin, rumpali Justin Foley soittamaan rumpuja. Justinin ensimmäinen kiertue oli MTV2:n Headbangers Ball -kiertue.


title: Killswitch Engage

text: Seuraavana vuonna yhtye julkaisi kolmannen albuminsa uuden laulajan ja rumpalin kanssa. "The End of Heartache" julkaistiin 11. toukokuuta 2004. Albumi oli menestys ja myi Yhdysvalloissa yli puoli miljoonaa kappaletta. Myöhemmin samana vuonna yhtye lämmitteli Slayeria ja keikkaili 36 Crazyfistsin, From Autumn to Ashesin ja Eighteen Visionsin kanssa. Albumin nimikappale päätyi pääsingleksi elokuvaan "", ja joulukuussa yhtye nimitettiin Grammy-ehdokkaaksi "Paras metalliyhtye" -kategoriassa. Samoihin aikoihin "The End of Heartache" julkaistiin erikoisversiona, joka sisälsi bonuslevyn.


title: Killswitch Engage

text: Vuonna 2005 Killswitch Engage soitti uudestaan Ozzfestilla. 22. marraskuuta yhtye julkaisi live-DVD:n nimeltä "(Set This) World Ablaze". Se sisälsi 25. heinäkuuta 2005 kuvatun livetaltioinnin Worcesterista. Keikalla esiintyivät myös As I Lay Dying ja Once Beloved. DVD sisältää myös tunnin verran materiaalia: musiikkivideoita sekä esittelyjä yhtyeen jäsenistä. DVD:llä kerrotaan myös, että Leachin ja yhtyeen jäsenet erosivat sovussa eikä mitään kitkaa jäsenien välillä ole.


title: Killswitch Engage

text: Killswitch Engage julkaisi uusimman albuminsa "As Daylight Dies" 21. marraskuuta 2006. Albumi on myynyt Yhdysvalloissa 500 000 kappaletta. WWE:n CM Punk käytti entrancemusiikkinaan Killswitch Engagen kappaletta "This Fire Burns".


title: Killswitch Engage

text:
Vuonna 2009 yhtye julkaisi viidennen albuminsa, jolla on sama nimi kuin yhtyeen debyyttialbumilla: "Killswitch Engage".
4. tammikuuta 2012 Killswitch Engage ilmoitti virallisilla nettisivuillaan laulaja Howard Jonesin erottamisesta. Yhtye ei tiedotteessaan kertonut varsinaista syytä erotukselle, mutta pari päivää myöhemmin omassa julkaisussaan Jones ilmoitti syiksi pitkään toteamattomana olleen 2. tyypin diabeteksen, joka aiheutti hänelle väsymyksen, sekä toiseksi syyksi sen ettei hän enää innostunut uuden albumin tekemisestä. Yhtye alkoi etsiä uutta laulajaa ja ilmoitti myöhemmin nettisivuillaan 8. helmikuuta 2012, että vokalistin paikan on ottanut Killswitch Engagen entinen alkuperäis-vokalisti Jesse Leach, joka lähti yhtyeestä 2002. Vuosikymmenen jälkeen hän on taas yhtyeessä mukana Howardin lähdön jälkeen.


title: Killswitch Engage

text: Yhtye julkaisi kuudennen albuminsa Disarm the Descent, joka ilmestyi Huhtikuussa.


title: Killswitch Engage

text: Vuonna 2015 yhtye julkaisi uuden kappaleen nimeltä "Loyalty", joka julkaistaan "Catch The Throne: The Mixtape Volume 2"-levyllä, mainostaakseen Game of Thronesia. Levyllä on myös muita metal-artisteja kuten Mastodon ja Anthrax.


title: Killswitch Engage

text: Yhtye julkaisi seitsemännen albuminsa Incarnate 11. maaliskuuta 2016.


title: Tito Schipa

text: Tito Schipa (27. joulukuuta 1888 – 16. joulukuuta 1965) oli italialainen oopperalaulaja. Häntä pidetään yhtenä oopperan historian parhaista lyyrisistä tenoreista "()". Hänen äänensä oli sekä tunteikas että luonnollinen ja hän osasi käyttää sitä älykkäästi ja hyvällä maulla.


title: Memorial address

text: Memorial address on Ayumi Hamasakin ensimmäinen EP, joka julkaistiin 17. joulukuuta 2003. Se nousi Oricon-albumilistan ensimmäiselle sijalle, ja sai kaikkiaan 46 listasijoitusviikkoa. EP:tä on myyty yli miljoona kappaletta.


title: Memorial address

text: EP:ltä on julkaistu singlet ”&”, ”forgiveness” ja ”No way to say”. ”&” on oikeastaan kolmen singlen kokoelma, sillä se sisältää kolme levyn kappaletta, remix-versiot niistä sekä kappaleen ”theme of a-nation’03”, joka oli vuoden 2003 a-nation-tapahtuman tunnussävel.


title: Memorial address

text: "Memorial address" oli ensimmäinen Hamasakin julkaisu, josta on julkaistu kaksi versiota. Molemmissa versioissa on sama musiikki-CD, mutta toisessa versiossa on sen lisäksi myös DVD, joka sisältää musiikkivideoita albumin kappaleista sekä näytteitä noin kahta kuukautta myöhemmin julkaistusta "A museum ～30th single collection live～" -DVD:ltä. "Memorial addressin" jälkeen jokainen Hamasakin single ja albumi on julkaistu vähintään kahtena versiona.


title: Memorial address

text:
Kaikki kappaleet sanoittanut Ayumi Hamasaki.
Kappaleet 1 ja 8 on säveltänyt Tetsuya Yukumi. Kappaleet 2, 3, 4 ja 6 on säveltänyt BOUNCEBACK. Kappaleet 5 ja 7 ovat säveltäneet CREA ja D・A・I.


title: Memorial address

text: Kappaleet 1, 2, 3 ja 6 on sovittanut HΛL. Kappaleet 4 ja 7 on sovittanut CMJK. Kappaleet 5 ja 8 on sovittanut tasuku.


title: Fuji (1896)

text: Fuji () oli keisarillisen Japanin laivaston pre-dreadnought-tyypin taistelulaiva ja ensimmäinen Fuji-luokan laivoista. Yhdessä viiden muun taistelulaivan ("Shikishima", "Yashima", "Hatsuse", "Asahi" ja "Mikasa") kanssa se muodosti Japanin päätaistelulinjan Venäjän–Japanin sodassa vuosina 1904– 1905. Laiva sai nimensä Japanin kuuluisan Fuji-vuoren mukaan.


title: Fuji (1896)

text: "Fuji" ja sen sisarlaiva "Yashima" olivat ensimmäiset sotalaivat, jotka rakennettiin Japanin keisarilliselle laivastolle. Japanilaiset eivät vielä kyenneet itse rakentamaan moderneja terässotalaivoja, joten alus tilattiin Thames Iron Worksiltä, Isosta-Britanniasta vuonna 1894 osana vuoden 1893 laivasto-ohjelmaa. Aluksen suunnitteli G. C. Macrow. Sen köli laskettiin vielä samana vuonna 1. elokuuta ja alus laskettiin vesille 31. maaliskuuta 1896. Alus valmistui 17. elokuuta 1897.


title: Fuji (1896)

text:
"Fuji" toimitettiin Japanin keisarilliselle laivastolle vuonna 1897 ja se oli osana laivastoa Venäjän–Japanin sodassa vuosina 1904–1905. Alus sai kaksi osumaa Port Arthurin pommituksissa 9. helmikuuta 1904. 22. maaliskuuta se osallistui uudestaan Port Arthurin pommittamiseen. 10. elokuuta 1904 alus otti osaa Yalu-joen taisteluun ja 27. toukokuuta 1905 Tsushiman salmen taisteluun. Taistelussa "Fuji" sai 11 osumaa, mutta se osui itse venäläiseen taistelulaiva "Borodinoon", joka räjähti osumasta. "Borodinon" 830 hengen miehistö yhtä lukuun ottamatta sai surmansa räjähdyksessä.
Venäjän–Japanin sodan jälkeen "Fujilta" poistettiin isommat tykit ja siihen asennettiin uudet Miyabara-kattilat. Vuonna 1910 sen brittiläiset tykit korvattiin neljällä japanilaisvalmisteisella 12 tuuman 40 pituuskaliiperin Type 41 -tykillä. Samalla aluksen luokitus laskettiin ensimmäisen luokan rannikkopuolustuslaivaksi ja sitä käytettiin merimiesten ja tykkimiesten koulutusaluksena. "Fuji" oli aivan liian vanhanaikainen osallistuakseen ensimmäiseen maailmansotaan ja se palvelikin koko sodan ajan Kuressa harjoitusaluksena.


title: Fuji (1896)

text: Vuonna 1922 aluksesta poistettiin potkurit ja se riisuttiin aseista muutettaessa asuntolalaivaksi. Sen puiset rakenteet purettiin ja pääkannelle rakennettiin iso harjoitustasanne. Se pysyi Yokosukassa kasarmina ja koulutuskeskuksena yli kaksi vuosikymmentä.


title: Fuji (1896)

text: Vuodesta 1944 vanhaa laivaa käytettiin myös kehitys- ja tarkkailuasemana uusien, tehokkaampien naamiointikuvioiden testauksessa metrin pituisille lentotukialusten malleille. "Fuji" sai lukuisia osumia yhdysvaltalaisten ilmahyökkäyksissä, mutta pysyi pinnalla.


title: Fuji (1896)

text: Alus romutettiin Yokosukassa vuonna 1948.


title: Alumiinihydroksidi

text: Alumiinihydroksidia (trihydroksialumiini, Al(OH)) esiintyy muun muassa gibsiittimineraalissa, joka on yksi bauksiitin eli alumiinimalmin osa.


title: Alumiinihydroksidi

text: Alumiinihydroksidia valmistetaan esimerkiksi liuottamalla bauksiittia natriumhydroksidiliuokseen ja neutraloimalla liuos hiilidioksidin avulla, jolloin alumiinihydroksidi saostuu. Natriumaluminaatti toimii monissa kemiallisissa prosesseissa alumiinihydroksidin lähteenä.


title: Alumiinihydroksidi

text: Alumiinihydroksidin rakenne on todennäköisesti monimutkaisempi kuin em. kaavan osoittama – yhdiste on vaihtelevassa määrin hydratoitunut.


title: Alumiinihydroksidi

text: Se on valkoista amorfista ja amfoteerista ainetta, joka ei liukene veteen. Happoihin se liukenee muodostaen Al-ioneja ja emäksiin se liukenee muodostaen aluminaatteja.


title: Alumiinihydroksidi

text: Alumiinihydroksidin moolimassa on 78,0 g/mol, sulamispiste (kidevesi poistuu) 300 °C ja suhteellinen tiheys 2,42 g/cm (vesi = 1,0 g/cm). CAS-numero on 21645-51-2.


title: Alumiinihydroksidi

text: Farmakologiassa alumiinihydroksidi luokitellaan antasidiksi eli happoa neutraloivaksi lääkeaineeksi, jota käytetään esimerkiksi neutraloimaan mahalaukun liikahappoisuutta. Muita käyttökohteita ovat alumiiniyhdisteiden valmistus, ruosteenestomaaleissa, lasitteiden valmistuksessa ja apuaineena tekstiilien värjäyksessä.


title: Aventinus

text: Aventinus () on eteläisin Rooman alkuperäisistä seitsemästä kukkulasta. Se sijaitsee Tiber-joen rannassa Circus Maximuksen eteläpuolella. Kukkula voidaan jakaa kahteen osaan: varsinaiseen Aventinukseen Tiberin rannassa sekä pikku-Aventinukseen (ital. Piccolo Aventino).


title: Aventinus

text: Rooman tasavallan (509 - n. 27 eaa.) aikana kukkula oli erityisesti plebeijien asuinaluetta vastakohtana patriisien asuttamalle Palatium-kukkulalle. Tästä syystä se oli myös tribuuni Gaius Gracchuksen viimeinen puolustusasema 121 eaa. Keisariajalla (n. 27 eaa. eteenpäin) alueen arvostus nousi ja siellä asui paljon myös senaattorisäätyisiä henkilöitä, muiden muassa Trajanus ja Hadrianus ennen keisariksi julistamistaan. Kukkulalla oli myös useita kylpylöitä ja paljon myös kaupallista toimintaa, sillä se oli lähellä Tiberin rannassa toiminutta satamaa. Myös monet vierasperäiset kultit löysivät täältä paikkansa: varhaisella ajalla kukkulalle pystytettiin pyhäköt muiden muassa vejiläiselle Juno Reginalle ja volsiniilaiselle Vertumnukselle, keisariajalla puolestaan muiden muassa Juppiter Dolichenukselle, Isikselle ja Mithralle. Alarikin hyökkäyksessä vuonna 410 jaa. kukkulan asutus tuhoutui täysin.


title: Aventinus

text: Nykyään kukkula on asuinaluetta, jonka nähtävyyksiä ovat alueen kirkot, kuten myöhäisantiikkista alkuperää oleva Santa Sabina ja pikku-Aventinuksella sijaitseva Santa Balbina sekä Maltan ritarikunnan päämajan portin avaimenreiästä avautuva näkymä Pietarinkirkon kupolille.


title: Birminghamin kansainvälinen lentoasema (Englanti)

text: Birmighamin kansainvälinen lentoasema sijaitsee 10,2 kilometriä Birminghamista kaakkoon päin Solihullin kaupungissa, Länsi-Midlandsissa, Englannissa.


text: Birminghamin kansainvälinen lentoasema on Yhdistyneen kuningaskunnan viidenneksi vilkkain lentoasema. Nykyään Birminghamista lennetään monia Britannian sisäisiä lentoja ja lisäksi Eurooppaan, Intiaan, Lähi-itään ja Pohjois-Amerikkaan.


title: Gorée

text: Gorée on Senegalin pääkaupungin Dakarin edustalla sijaitseva saari. Gorée sijaitsee noin kilometrin päässä Dakarin satamasta ja muodostaa yhden Dakarin kaupunginosista.


title: Gorée

text: Gorée on tunnettu orjakaupan muistokeskus. Saaren kautta ja ennen kaikkea sen lähistöltä rannikolta kuljetettiin huomattavia määriä orjia Amerikkaan. Saari on nykyään UNESCOn maailmanperintökohde, ja se on museoineen yksi Dakarin turistinähtävyyksistä.


title: Gorée

text: Goréen saarta asuttivat alun perin lebut, jotka joutuivat muuttamaan muualle eurooppalaisten tieltä 1400-luvulla. Tuolloin paikalle saapuivat portugalilaiset, jotka kutsuivat saarta nimellä "Palma". He perustivat saarelle linnakkeen ja kävivät sen kautta kauppaa. Saaren kautta kulkeneista kauppatavaroista tärkeimmät olivat orjat ja kulta, joiden lisäksi kappaa käytiin kumista, vahasta, nahoista ja strutsin sulista. Vuonna 1588 Alankomaat otti saaren haltuunsa ja antoivat sille nimen "Goede Reede", josta nykyinen nimi Gorée on johdettu. Sittemmin 1500-luvun lopulta lähtien Portugali, Alankomaat, Ranska ja Englanti taistelivat keskenään saaren omistuksesta. 1600-luvun aikana saaresta kehkeytyi Amerikkaan suuntautuvan orjakaupan keskus. Sen merkitys kuitenkin väheni huomattavasti Yhdistyneiden kuningaskuntien kiellettyä orjakaupan 1800-luvun alussa. Vuodesta 1817 vuoteen 1960 saarta hallitsi Ranska, jonka jälkeen se on kuulunut itsenäiseen Senegaliin.


title: Populaatiogenetiikka

text: Populaatiogenetiikka tai väestögenetiikka on perinnöllisyystieteen haara, joka tutkii alleeli- ja genotyyppifrekvenssien vaihtelua populaatioissa sekä tätä vaihtelua sääteleviä evoluutiotekijöitä: luonnonvalintaa, geneettistä ajautumista, mutaatioita ja geenivaihtoa. Populaatiogenetiikka pyrkii selvittämään myös adaptaation ja lajiutumisen mekanismeja.


title: Populaatiogenetiikka

text: Populaatiogenetiikkaa sovelletaan esimerkiksi evoluutiotutkimuksessa, populaatioekologisessa tutkimuksessa, jalostuksessa, väestöjen ja populaatioiden historian tutkimuksessa, tautiperimän kartoituksessa ja rikostutkimuksessa. Alan keskeisiä tutkimusmenetelmiä ovat matemaattinen mallintaminen, kokeellinen tutkimus ja luonnonpopulaatioiden tutkimus.


title: Populaatiogenetiikka

text: Nykyaikainen synteettinen evoluutioteoria (moderni synteesi) syntyi, kun populaatiogenetiikka sovitettiin yhteen klassisen Charles Darwinin aloittaman evoluutioteorian kanssa 1930- ja 1940-lukujen aikana.


title: Lepenski Vir

text: Lepenski Vir on esihistoriallinen löytöpaikka Serbiassa Tonavan varrella lähellä Rautaportin kansallispuistoa. Siellä sijaitsi kivikautinen kylä jääkauden päättymisen jälkeen mesoliittisella kivikaudella. Ensimmäiset merkit asutuksesta ovat 9000 vuoden takaa ja kylä kukoisti 6300 - 5800 vuotta sitten. Kylästä on löydetty runsaasti pieniä kiviveistoksia.


title: Raumo (Tornio)

text: Raumo on yksi Tornion vanhimmista kylistä. Raumo jakautui Ala- ja Yliraumoon jo 1600-luvun alussa. Raumon kylällä virtaa Raumonjoki. Kylä sijaitsee noin kuusi kilometriä Torniosta.


title: Pudas (Tornio)

text: Pudas on Tornionjoen rannalla sijaitseva Tornion kaupungin lähiö. Alueella sijaitsee myös Hannulan ala-aste, Putaan yläaste ja Putaan liikuntakeskus (Tornion uimahalli, Hannulanmäen jäähalli ja urheiluhalli).


title: Pirkkiö

text: Pirkkiö on kylä Tornion kaupungissa, Torniojoen suun Suomen puolella. Pirkkiö ulottuu Parasniemen pappilasta, Kristinebergin kautta aina Röyttään saakka. Siihen kuuluu myös saaria, kuten Kuusiluoto, Sassi ja Oxö. Pirkkalaisten sanotaan olleen Pirkkiön ensimmäisiä asukkaita. Pirkkiössä sijaitsee mm. 1797 valmistunut Alatornion kivikirkko.


title: Pirkkiö

text: Pirkkiö on nykyään Tornion nopeimmin kehittyvää asuntoaluetta. Tornionjoen sivuhaaran, Kirkkoputaan rannalla sijaitseva ns. "Uusi Pirkkiö" on yksi Tornion, Lapin ja koko pohjoisen Suomen hintavimmista asuinalueista. Talot Pirkkiössä ovat usein kaksikerroksisia omakotitaloja.


title: Pirkkiö

text: Pirkkiön Puuluodossa sijaitsee Alatornion Pirkkojen hiihtokeskus.


title: Kiviranta (Tornio)

text: Kiviranta on kaupunginosa Tornion kaupungissa noin kolmen kilometrin päästä kaupungin keskustasta. Kivirannan asukasluku oli vuoden 2006 lopussa 2838. Kaupunginosa on tunnettu muun muassa Keroputaan mielisairaalasta ja jokimaisemistaan. Siellä toimii myös Peräpohjolan Opisto. Aiemmin aina vuoteen 1970 toiminut Tornionjoen viimeinen karsinalohipato oli valtakunnallisesti tunnettu matkailunähtävyys.


title: Kiviranta (Tornio)

text: Asutustutkimuksen perusteella Kiviranta, kuten Suensaari ja Pudas, ovat olleet vuonna 1000 niin pieniä saaria meressä, ettei vakinainen asutus ole niihin voinut asettua. Vanhimmat asumukset sijaitsevat nykyään niin korkealla, että on voitu päätellä asutuksen syntyneen keskiajan lopulla eli 1300-1400 - luvuilla. Ensi vaiheessa nykyisen Kivirannan alue katsottiin kuuluvaksi Suensaaren kylään niin kuin silloinen Haaparannan aluekin. Tornion kaupungin perustamisen yhteydessä 12. toukokuuta 1621 Kivirannan alue muodostettiin Alatornion seurakunnassa omaksi kaupungista erillään olevaksi yksikökseen. Niin kuin Pertti Vuento kylähistoriassaan toteaa: ""Kivirannan elämä itsenäisenä kylänä oli alkanut"".


title: Kiviranta (Tornio)

text: Alatornion manttaaliluettelot sotamiesten ottoa varten alkavat 1621 ja kertovat Kivirannan silloiset talot, jotka rajoittuivat Tornionjoen itärannalle vastapäätä Suensaarta (etelästä pohjoiseen): Rönnberg eli nykyinen Peräpohjolan Opiston tila, Esko eli Kunnarin tila, Mäki eli Mäkiantin tila, Juneksen tila, Fräki eli entisen Lastenkodin tila, Purra eli entisen Lastenkodin pohjoispuolella oleva tila. Ruotujakolaitoksen mukaisesti kyseiset tilat joutuivat asettamaan sotilaita silloisen suurvalta-Ruotsin palvelukseen sotiin, joita käytiin Euroopassa sen Länsipohjan rykmenttiin. Silloiset kivirantalaiset joutuivat asettamaan kaksi ruotua. Isäntä jäi vain Fräkin, Mäen ja Eskoon taloon - muista taloista isäntä lähti sotaretkelle Eurooppaan. 1600-luvun lopulla Kivirannan eteläosaan syntyi vielä Föraren eli Kuljun tila vanhan kansakoulun kohdalle ja 1700-luvun puolivälissä kylän pohjoispäähän Alavojakkalan rajalle Murjaanin tila. Kylälle oli leimaa-antavana lohenpyynti, ensin ajoverkolla eli kulteella 1600-luvulle asti ja sen jälkeen patopyynti. Padot olivat pieniä rantapatoja, mutta 1695 Mäen tilan kohdalle ns. Kivirannankoskeen annettiin lupa rakentaa suurempi karsinapato, jonka tosin vojakkalaiset kävivät hävittämässä vedoten vuoden 1649 patoluetteloon, jossa ao. patoa ei vielä ollut.


title: Kiviranta (Tornio)

text: Suuri Pohjan sota joka oli alkanut 1700 kohtasi pohjoisen Suomen ml. Tornion alueen, kun Ruotsin armeija kärsi 19. helmikuuta 1714 tappion Napuella. Helmikuussa 1716 venäläiset onnistuivat murtaa Kaakamojoella ruotsalaisten puolustuksen. Sen jälkeen Tornio ja sen ympäristö oli venäläisten ryöstelyn kohteena, alkoi isovihan aika. Useat Kivirannankin tiloista autioituvat tämän seurauksena - Mäen tila tuhoutui kasakoiden polttamana.


title: Kiviranta (Tornio)

text: Suuren Pohjan sodan jälkeinen aika 1720-luvulta lähtien oli taloudellisen toipumisen aikaa. Ruotusotilaiden sotilastorppia perustettiin kaksi kappaletta - yksi Purran pohjoispuolelle ja yksi Keroputaan eteläpuolelle. Mäen tilasta toisesta puoliskosta muodostettiin kapteenin sotilaspuustelli eli Lagerholmin tila. Vuosisadan loppuun mennessä oli kylässä kaikkiaan 11 tilaa. Kaikkiaan väkimäärä kylässä oli 1750-luvulla runsaat 100 asukasta. Lohenpyynnissä riidat jatkuivat, mutta lopulta päädyttiin 1765 uuteen sääntöön, jonka mukaan Tornionjoessa oli kahdeksan karsinapatoa, Kivirannan pato niistä yksi. Karsina oli mainittu jo vuoden 1741 luettelossa. Yhteispyynnissä päädyttiin Ruotsin kruunun kanssa vuonna 1791 100-vuotiseen sopimukseen, jonka mukaan kalastusoikeus Tornionjoen kuudella padoilla vuokrattiin kuudella nuottakunnalle, jotka vuorollaan hoitivat mm. Kivirannan lohipatoa. Kahteen nuottakuntaan kuului Kivirannan taloja.


title: Kiviranta (Tornio)

text: Helmikuussa 1808 alkanut Suomen sota näkyi seudulla joulukuussa 1808, kun Ruotsin armeija peräytyi sinne Olkijoen sopimuksen mukaan. Seudun taloihin asutettiin perääntyneen ruotsalaisarmeijan sotilaita. Venäläiset tulivat seudulle maaliskuussa 1809 jatkaen sotatoimiaan edelleen Ruotsissa. Syyskuussa 1809 solmitun Haminan rauhan seurauksena Kivirannan kylästä tuli rajakylä niin, että joen toisella puolella sijaitseva Mattilan kylä oli Ruotsia. Yhteistyö molemmin puolin jokea kuitenkin jatkui, josta käytännöllinen esimerkki oli lohenkalastus Kivirannan lohipadolla.


title: Kiviranta (Tornio)

text: 1800-luku toi muutoksia kylän ilmeeseen. Väestön lisääntyminen Kivirannan kylässä 1800-luvun ensimmäisellä puoliskolla näkyi käytännössä tilattomassa väestössä, joita varten muodostui kaikkiaan 25 torppaa ja mäkitupaa. Samaan ajanjaksoon sijoittuu myös isojako, joka Kivirannalla oli tehty 1840-luvulle tultaessa. Tornionjokivarren tie meni aina 1830-luvulle asti Ruotsin puolella. Uutta jokivarren tietä varten rakennettiin Keroputaanjoen yli silta. Lisäksi kylälle tuli kestikievari, joka aluksi oli Kuljun talo nykyisen vanhan kansakoulun pohjoispuolella ja myöhemmin Purran ja Juneksen talot aina 1910-luvulle asti. Merkittävä asia kylälle oli lohenkalastuksen 100-vuotisen vuokrakauden päättyminen 1892. Tällöin siirryttiin vuosittaiseen huutokauppaan. Lohipadosta muodostui kyläläisten yhteisöllisyyttä tukeva toiminta - padon valmistuminen, tyypillisesti ennen juhannusta, ja tällöin järjestetyt lohikentän juhlat, joissa kaikille tarjottiin ilmaista lohikeittoa.


title: Kiviranta (Tornio)

text: Kuten laajemminkin Suomessa, koulutoiminta alkoi kehittyä 1800-luvun lopulla. Alatornion kunnan kiertokoulu aloitti toimintansa 1874 ja vuotta myöhemmin Yliraumon koulu, jossa kivirantalaisten lapsia oli myös oppilaina. Oman koulunsa Kiviranta sai 1913. Merkittävä koulutuksellinen muutos oli Peräpohjolan kansanopiston perustaminen vuosisadan vaihteessa. Opisto sai lahjoituksena Rönnbergin tilan, jolle rakennettiin vuoteen 1904 mennessä oma päärakennus. Opistosta ja sen yksivuotisesta yleissivistävästä koulutuksesta tulikin myös useiden kyläläisnuorten ainoa jatkokoulutus kansakoulun lisäksi. Taloudellinen toimeliaisuus myös lisääntyi vuosisadan vaihteessa. Alatornion kunnan säästöpankki perustettiin 1901 Juneksen kestikievarissa. Sähköt saatiin myös samoihin aikoihin kylälle. Kylä sai myös oman meijerinsä, Alatornion Osuusmeijerin, vuonna 1906, jolle rakennettiin tilat kansanopiston rantaan. Meijeri toimi noin kymmenen vuotta. Tämän jälkeen Paasivaara Oy aloitti ensimmäisenä Suomessa margariinituotannon samoissa tiloissa, mutta menekin kasvaessa yritys siirsi tuotannon Ouluun. Monissa seutukunnan taloudellista toimeliaisuutta lisäävissä toimissa oli mukana tähän aikaan sittemmin kansanedustajaksi valittu, kylässä syntynyt ja asunut Antti Junes.


title: Kiviranta (Tornio)

text: Venäjän vallan loppuaikaa leimasi kesällä 1914 alkanut ensimmäinen maailmansota. Ensimmäinen kylään vaikuttanut asia oli rautatien rakentaminen syksyllä 1914 kylän kautta Tornion rautatieasemalta pohjoiseen Karunkiin. Sodan seurauksena rajavartiointia myös vahvistettiin ja liikkumiskontrollia lisättiin - venäläisen santarmin vartio- ja majapaikkoina toimivat Kansanopisto ja Junes. Kivirannan kylään vuoden 1918 sisällissodan sotatoimet liittyivät, kun helmikuun alussa 1918 suojeluskuntajoukot jääkärien johtamana vangitsivat kansanopistolla majailleet venäläissotilaat osana Tornion taistelua.


title: Kiviranta (Tornio)

text: Itsenäisyyden alkuun liittyy myös kunnallisen toiminnan kehittyminen. Alatornion kunnan keskuspaikaksi muodostui Kivirannan kylä. Kunta sai Kuljun tilan haltuunsa ja sen entisestä navetasta kunnostettiin kunnantalo, jollaisena se olikin aina kunnan olemassaolon ajan vuoteen 1972. Oman koulurakennuksen kylä sai myös vuonna 1926 palvellen sen jälkeen kylän kansakoululaisia aina vuoteen 1972.


title: Kiviranta (Tornio)

text: Kehittyvä sahateollisuus oli käyttänyt jokea kuljetusreittinä. Puut oli tuotu lauttoina joen suistoon. Vuoden 1918 jälkeen siirryttiin irtouittoon. Tämä toiminta toi myös kivirantalaisille uutta työtä, koska osa uittotoiminnasta hoidettiin Kivirannan kylän kohdalla varsinaisen työtä vaativan työvaiheen eli lajittelun ollessa joen suistossa Hellälässä.


title: Kiviranta (Tornio)

text: Torppari ja mäkitupalaisuus oli purettu 1920-luvun alussa. Maatalouselinkeino ja sitä tukeva lohenkalastus vaurastuttivat kyläyhteisöä. Taloudellisen toimeliaisuuden kehittymistä maailmansotien välisenä aikana viestivät Peräpohjolan kansanopiston tiloissa järjestetyt alueen suuret kesäjuhlat, joihin silloiset presidenttimme osallistuivat kunniavieraina - presidentit Relander kesällä 1927 ja Kallio kesällä 1937. Kansanopistosta tuli muutenkin Kivirannan toiminnan keskipiste - Alatornion suojeluskunnan ja Lotta Svärd-järjestön toimistot sijaitsivat opiston tiloissa. Kylässä oli perustettu myös urheiluseura Kivirannan Raju vuonna 1922 puuhamiehenään vain 15-vuotias urheilukärpäsen puraisema Tauno Tattari.


title: Kiviranta (Tornio)

text: Toisen maailmansodan aika toi omat vaikutuksensa Kivirannan kylään. Syksyllä 1939 ja kesällä 1941 kansanopisto toimi paikallisten joukkojen kokoontumispaikkana. Talvisodan aikana kylään tuli evakkoja itärajan suunnalta ja kaupunkilaisia pommituksia pakoon. Kansanopisto toimi myös Pohjois-Suomen puolustukseen tulleiden ulkomaalaisten vapaaehtoisjoukkojen kokoontumispaikkana. Jatkosodan aikana kylässä käytettiin maataloustöissä venäläisiä sotavankeja, jotka yöpyivät opiston ulkohuonerakennuksissa. Samoin kuin talvisodassa evakkoja tuli kylän taloihin. Jatkosodan päättymisen seurauksena syntynyt Lapin sota syyskuussa 1944 toi itse sodan Lappiin - niin myös Kivirannan kylään. Kylän asukkaat joutuivat evakkoon Pohjois-Ruotsiin. Kylän pohjoisosassa aina opiston pohjoispuolella olevaa kiviaitaa myöten käytiin kiivaat ja veriset taistelut suomalaisten ja saksalaisten välillä osana Tornion taisteluja. Taistelukentän alueelta kylä tuhoutui lähes täydellisesti.


title: Kiviranta (Tornio)

text: Lapin sodan jälkeinen aika oli kiivasta jälleenrakennuksen aikaa. Kylä oli vielä 1950-luvun lopulle asti leimallisesti maatalousvaltainen. Kuten muuallakin Pohjois-Suomessa kylän miesväki runsaslukuisesti osallistui maataloustöiden ohella metsätöihin, joita sodan jälkeen oli hyvinkin kaukana Lapissa. Tätä aikakautta kesti aina 1950-luvun lopulle asti. Viimeisenä näytön paikkana maataloudesta voinee pitää kansanopiston mailla ja tiloissa järjestettyä Peräpohjolan maatalousnäyttely kesällä 1956. Kylän ilmettä muutti myös vuonna 1960 rakennettu vesijohto- ja viemäriverkko - enää ei talvikautena Tornionjoella ollut vedenottoavantoja, jotka aiemmin olivat osa kyläyhteisön ilmettä.


title: Kiviranta (Tornio)

text: Tultaessa 1960-luvulle kulkuyhteyksien parantumisen ja autoistumisen myötä kylän asukkaiden ammatit vaihtuivat maataloudesta teollisuuden ja palvelun ammatteihin johtuen kaupungin läheisyydestä. Aikakauden muuttumista kielivät uittotoiminnan sekä perinteisen lohenkalastuksen päättyminen syksyllä 1970. Kylän läpi aivan joen rannan läheisyydessä mennyt jokivarren valtatie siirrettiin vanhan kyläyhteisön itäpuolelle rautatien varteen vuonna 1971. Tässä vaiheessa kylän uudisasutus, omakoti-, rivitalo- ja kerrostaloasutus, oli laajentumassa radan itäpuolelle. Tämän vuoksi vanhassa koulutalossa ei kyetty enää hoitamaan kansakoulusta peruskouluksi muuttuneen opetuksen oppilasmääriä, vaan uudelle asuntoalueelle rakennettiin uusi suurempi koulutalo. Kivirannan elämä Alatornion kunnan keskuksena päättyi vuoden 1972 lopussa. Kylästä tuli syntyneen suuremman Tornion kaupungin esikaupunki.


title: Senegalin lippu

text: Senegalin lippu on Senegalin tunnus vaakunan, moton ja kansallislaulun ohella. Malliltaan se on trikolori, jonka värit ovat vasemmalta oikealle vihreä, keltainen ja punainen.


title: Senegalin lippu

text: Senegalin lippu otettiin käyttöön kun Senegal irtautui Malista. Tähti symboloi lippujen eroja. Senegalin lipussa värit edustavat kolmea puoluetta, jotka yhdistyivät muodostaen Union Progressiste Sénégalaisen eli Senegalin Edistyksellinen Unionin, jota johti presidentti Léopold Sédar Senghor. Tähti edustaa valistusta ja tietoa.


title: Carl-Olaf Homén

text: Carl-Olaf Lars Alexander Homén (s. 24. maaliskuuta 1936 Helsinki) on suomalainen urheiluvaikuttaja, varatuomari ja entinen ministeri.


title: Carl-Olaf Homén

text: Homén valmistui oikeustieteen kandidaatiksi vuonna 1959, opiskeli vuosina 1959–1960 Delawaren yliopistossa Yhdysvalloissa ja sai varatuomarin arvon vuonna 1962. Hän toimi vuosina 1960–1963 Suomen Työnantajain Keskusliiton sihteerinä ja vuosina 1963–1964 apulaisosastopäällikkönä, vuosina 1964–1966 Puunjalostusteollisuuden Työnantajaliiton lainopillisena asiamiehenä, vuosina 1966–1970 Oy Wilh. Schauman Ab:n hallinnollisena lakimiehenä ja vuosina 1970–1974 hallintojohtajana.


title: Carl-Olaf Homén

text: Homén toimi Teollisuusvakuutuksen varatoimitusjohtajana vuosina 1974–1975 ja toimitusjohtajana vuodesta 1975 vuoteen 1996, jolloin hän jäi eläkkeelle. Homén istui myös mm. Nokia Oyjn, Partekin, Silja Linen sekä Cultorin hallituksissa. Homénille myönnettiin ministerin arvonimi vuonna 2012.


title: Carl-Olaf Homén

text: Carl-Olaf Homén loi Stafettkarnevalen-viestijuoksutapahtuman vuonna 1961. Hän oli myös mukana luomassa Suomen Liikunta ja Urheilu -kattojärjestöä vuonna 1993. Homénille myönnettiin Suomen liikuntakulttuurin ja urheilun suuri ansioristi vuonna 1994. Vuonna 1999 hänet vihittiin kasvatustieteen kunniatohtoriksi Vaasan yliopistossa. Sotilasarvoltaan Homén on reservin luutnantti.


title: Carl-Olaf Homén

text: Homénista ilmestyi marraskuussa 2016 Hannu Pelttarin kirjoittama, Otavan kustantama 218-sivuinen elämäkertakirja "Reilua urheilua", ISBN 978-951-1-30379-4.


title: Carl-Olaf Homén

text: Carl-Olaf Homén toimi puolustusministerinä Sorsan I hallituksessa 1. elokuuta 1974 – 13. kesäkuuta 1975. Homénin puolue oli Ruotsalainen kansanpuolue.


title: Satelliittiradio

text: Satelliittiradio tarkoittaa digitaalista radiolähetystä, joka lähetetään käyttäen satelliittien tiedonsiirtoa.


title: Satelliittiradio

text: Satelliittiradio toimii kaikkialla, mistä vain on suora näkyvyys taivaalle. Paikallisilla signaalinvahvistimilla lähetykset saadaan kuulumaan myös tunneleissa ja korkeiden talojen katveessa. Satelliittiradion etuina ovat laaja kuuluvuusalue ja verrattain nopea tiedonsiirto. Satelliittiradio on havaittu hyväksi vaihtoehdoiksi maissa, joiden pinta-ala on suuri ja asukastiheys pieni. Tiheään asutuissa maissa on kannattavampaa käyttää paikallisia radiolähetyksiä.


title: Satelliittiradio

text: Satelliittiradio käyttää 1,4 GHz:n taajuutta ja Eureka 147 DAB -teknologiaa lähetyksiinsä muualla paitsi Pohjois-Amerikassa, jossa on käytössä 2,3 GHz:n taajuus SDARS-teknologialla.


title: Satelliittiradio

text: Satelliittiradion käyttäminen vaatii yhteyttä tietoliikennesatelliittiin. Suurimmassa osassa maailmaa satelliitit ovat yksityisessä omistuksessa, joten palvelut eivät ole ilmaisia.


title: Satelliittiradio

text: Yhdysvallat on tällä hetkellä satelliittiradion kehityksen kärkimaa. Satelliittimarkkinoiden kaksi johtavaa palveluntarjoajaa ovat vuonna 2008 fuusioituneet "XM Satellite Radio" ja "Sirius Satellite Radio". Yhdysvalloissa on tarjolla monenlaisia radiovastaanottimia ja saatavilla on lukuisia radiokanavia. Vastaanottimia on pienistä mobiilimalleista kotistereolaitteisiin. Autoalalla on myös kiinnostuttu satelliittiradiovastaanottimista. Useat suurimmista autonvalmistajista ovat sopineet autoihin asennettavista järjestelmistä. Jokaisella radiovastaanottimella on oma yksilöivä tunnistetieto, jolla se tunnistetaan ja kytketään järjestelmään.


title: Suomen Liikunta ja Urheilu

text: Suomen Liikunta ja Urheilu ry (lyhenne SLU) oli vuosina 1993–2012 toiminut suomalaisten liikuntajärjestöjen katto- ja palvelujärjestö. SLU muodostui urheilun ja liikunnan järjestörakenteen uudistuksen seurauksena. Rakennemuutoksessa SVUL (Suomen Valtakunnan Urheiluliitto) lakkautettiin ja TUL (Työväen Urheiluliitto), Suomen Palloliitto ja CIF (Centralidrottsförbundet) menettivät keskusjärjestöaseman.


title: Suomen Liikunta ja Urheilu

text: SLU, Nuori Suomi ja Suomen Kuntoliikuntaliitto päättivät vuosikokouksissaan kesäkuussa 2012 uuden järjestön perustamisesta, toimintojen siirtämisestä uuteen järjestöön ja vanhojen järjestöjen yhdistystoiminnan lakkauttamisesta. Toiminnot ja henkilökunta siirtyivät uuteen järjestöön, Valoon vuoden 2013 alussa ja sen lakattua edelleen Olympiakomiteaan 1.1.2017.


title: Suomen Liikunta ja Urheilu

text: SLU:n yli 130 jäsenjärjestössä oli jäseninä yli 1,1 miljoonaa suomalaista. Yhdessä jäsenjärjestöjensä kanssa SLU muodosti SLU-yhteisön.


title: Suomen Liikunta ja Urheilu

text: SLU:ssa työskenteli hieman yli 50 ihmistä. SLU:n henkilöstön osaaminen liittyi liikunta- ja urheilupolitiikkaan, seurojen ja jäsenjärjestöjen tuntemukseen ja tarpeisiin sekä verkostotyöhön.


title: Suomen Liikunta ja Urheilu

text:
SLU:n jäsenjärjestöinä olivat muun muassa 76 lajiliittoa, 15 SLU-aluetta, neljä erityisryhmien liikuntajärjestöä sekä valtakunnallisia liikuntajärjestöjä (Työväen Urheiluliitto TUL, kahdeksan ruotsinkielistä järjestöä, neljä koululais- ja opiskelijajärjestöä, kaksi kuntoliikuntajärjestöä, Suomen Olympiakomitea, Suomen Paralympiakomitea ja Nuori Suomi) sekä 17 tukijäsenjärjestöä.
Reilu Peli oli kaikkien SLU-yhteisön jäsenten yhteinen näkemys, jonka todelliseen tavoittelemiseen jäsenjärjestöt olivat sitoutuneet. Reilua Peliä päivitettiin syksyllä 2010, jolloin SLU ry hyväksyi syyskokouksessaan Reilun Pelin uudet ihanteet ja tavoitteet, jotka ovat seuraavat:Suomen Liikunta ja Urheilu julkaisi "Liikunnan ja Urheilun Maailma" -nimistä verkkolehteä, jonka artikkelit käsittelivät liikuntakulttuuria ja -politiikkaa. LUM ilmestyi joka toinen viikko lukuun ottamatta kesäkautta.


title: SLU

text: SLU tarkoittaa seuraavia asioita:


title: Yashima

text: Yashima () oli keisarillisen Japanin laivaston Fuji-luokan pre-dreadnought-taistelulaiva. Alus oli sisaraluksensa "Fujin" kanssa ensimmäiset Japanille valmistetut nykyaikaiset sotalaivat. Yhdessä taistelulaivojen ("Shikishima", "Fuji", "Hatsuse", "Asahi" ja "Mikasa") kanssa alus muodosti Japanin päätaistelulinjan Venäjän–Japanin sodassa vuosina 1904–1905.


title: Yashima

text: Japanilaiset itse olivat vielä kykenemättömiä rakentamaan moderneja terässotalaivoja, joten "Yashima" tilattiin vuonna 1894 Armstrong Whitworthiltä, Yhdistyneestä kuningaskunnasta osana vuoden 1894 laivasto-ohjelmaa. Tammikuussa telakka kutsuttiin esittelemään Phillip Wattsin tekemää suunnitelmaa sekä tekemään tarjouksen yhdestä tai kahdesta 14 900 tonnin taistelulaivasta. Elokuussa telakan suunnitelma vahvistettiin ja varsinainen tilaus allekirjoitettiin. Aluksen köli laskettiin 6. joulukuuta Elswickissä telakkanumerolla 625 ja alus laskettiin vesille 8. helmikuuta 1896. Alus valmistui 14. syyskuuta 1897.


title: Yashima

text: Ennen tietokonegrafiikan aikoja, telakat valmistivat äärimmäien tarkkoja pienoismalleja suunnitelmistaan. Aluksen pienoismalli on yhä olemassa ja se on esillä Royal Hospital Schoolissa, Holbrookissa, Suffolkissa Englannissa. Plakaatissa lukee ”Japanese Armourclad ’Yashima’ 19 3/4 knots speed, built by Sir W.G. Armstrong Whitworth & Co Ld. Elswick Shipyard 1897 Newcastle on Tyne. Designed by Sir Philip Watts, KCB, FRS etc.”


title: Yashima

text: "Yashima" toimitettiin vuonna 1897 ja se liitettiin 1. divisioonan 1. laivueeseen amiraali Nashiba Tokiokin alaisuuteen Venäjän–Japanin sodan alettua. 14. toukokuuta 1904 amiraali Nasiba lähti merelle lippulaivansa "Hatsusen" sekä taistelulaivojen "Shikishima" ja "Yashiman" kanssa. Lisäksi osastoon kuului risteilijä "Kasagi" ja lähettialus "Tatsuta". Laivojen tehtävänä oli vapauttaa japanilaisten saarto Port Arthurin ulkopuolella. 15. toukokuuta aamulla laivue saavutti kohtauspaikan ja jatkoi luoteeseen, kunnes se oli noin 15 mailia Port Arthurista. Tästä Nashiba päätti lähteä partioimaan idän kautta pohjoiseen ohi sataman suun. Tämä toi hänen laivueensa Venäjän keisarillisen laivaston miinalaiva "Amurin" laskemaan miinakenttään. "Hatsuse" ja "Yashima" osuivat miinoihin ja upposivat japanilaisten pahimmassa yksittäisessä laivastotapaturmassa Venäjän–Japanin sodan aikana.


title: Nitrokiss

text: Nitrokiss on vuonna 2003 perustettu tamperelainen rockyhtye.


title: Nitrokiss

text: Perustettu vuonna 2003. Bändi äänitti promo EP:n "Welcome to Nitroland" vuonna 2004. Nitrokiss sai levytys- ja julkaisusopimuksen Pajula Recordsilta syksyllä 2006. Debyyttisingle "Addiction" ilmestyi marraskuussa 2006. Se nousi Suomen singlelistalle parhaimmillaan sijalle 17. Nitrokissin debyyttialbumi "Addicted To" ilmestyi huhtikuussa 2007. Saman vuoden syksynä bändi julkaisi vielä "Tales from the pit" ep:n, joka kävi singlelistan sijalla 9. Kitaristi Miguelin lähdön jälkeen bändi jatkoi nelihenkisenä ennen Tommi Strömbergin tuloa kitaraan.Bändin sisäinen murros ja muusikillisten asioiden yhteisymmärrys käynnisti vihdoin myös toisen pitkäsoiton äänitykset. Ensimmäinen single "Through With You" ilmestyi kesällä 2009 ja toinen "Awake" tammikuussa 2010. Uusi albumi "Blindfolded" julkaistaan Toukokuussa 2010.


title: Kuntonyrkkeily

text: Kuntonyrkkeily on liikuntamuoto, jonka liikkeet ovat samoja kuin nyrkkeilyssä. Laji on kuitenkin puhtaasti liikunnallinen, eikä siinä otella toista vastaan, vaan sparrataan ja lyödään nyrkkeilysäkkiä tai pistehansikkaita.


title: Kuntonyrkkeily

text: Alkujaan laji oli enemmän naisten kuin miesten suosiossa. Harrastajamäärät ovat kuitenkin tasoittuneet, ja mies- ja naispuolisia harrastajia on lähes yhtä paljon, yhteensä yli 20 000. Lajin suosio perustuu selkä- ja niskalihaksia rentouttaviin liikeratoihin, jotka rentouttavat tehokkaasti kipeytyneitä lihaksia, ja lievittävät sen ansiosta myös niskasta lähtevää säteilevää päänsärkyä.


title: Kuntonyrkkeily

text: Kuntonyrkkeily kehittää erityisesti hartia-, selkä-, ja pakaralihaksia.


title: Kevon luonnonpuisto

text: Kevon luonnonpuisto on Pohjois-Lapissa Utsjoen alueella sijaitseva luonnonpuisto. Tämä Metsähallituksen hoidossa oleva alue on perustettu 1956, ja sen pinta-ala on noin 712 neliökilometriä. Puiston tarkoituksena on Kevon kanjonin ja ympäröivän tunturiluonnon suojelu.


title: Kevon luonnonpuisto

text: Luonnonpuiston keskeinen osa on yli 40 kilometriä pitkä ja paikoin lähes 80 metriä syvä kanjoni, jonka pohjalla virtaa Kevojoki. Ympärillä on tasaisempaa tunturiylänköä. Kanjonissa on useita putouksia, joista tunnetuin on komea Fiellu-putous yläjuoksulla.


title: Kevon luonnonpuisto

text: Luonnonpuistossa liikkuminen on sallittu vain kahta merkittyä reittiä pitkin. Kevon retkeilyreitti on 64 kilometriä pitkä, rotkoaluetta pitkin kulkeva reitti. Kuivin reitti on 78 kilometriä pitkä, tunturialueella kulkeva reitti. Molemmat reitit ovat melko vaikeakulkuisia, ja niihin sisältyy muun muassa useita kahluuylityksiä.


title: Kevon luonnonpuisto

text: Turun yliopiston Lapin tutkimuslaitos Kevo, Kevojoen suun lähellä Kevojärven rannalla, on tehnyt jo pitkään alueella arvokasta luonnontieteellistä tutkimusta.


title: Kevon luonnonpuisto

text: Puiston pesimälinnustoon kuuluvat muun muassa maakotka, piekana, sepelrastas ja tunturihaukka. Puistossa liikkuu myös karhuja.


title: Kevon luonnonpuisto

text: Kevon luonnonpuiston alueella kasvaa lukuisia harvinaisia kasveja, muun muassa suippohärkylä, myyränporras, pohjannoidanlukko, idänimarre, kaljukiviyrtti, keminängelmä, pahtahanhikki, ruijanpahtahanhikki, lettorikko, lapinesikko, kalliosirkunjyvä, metsänemä, pahtakeltto, ruijankissankäpälä, tunturiarnikki ja tunturivehnä. Monet lajeista ovat Suomessa rauhoitettuja ja uhanalaisia.


title: Muanpiällinen helevetti

text: Muanpiällinen helevetti (kirjakielellä "maanpäällinen helvetti") on kuopiolaisen metalliyhtye Verjnuarmun ensimmäinen albumi, joka ilmestyi vuonna 2006. Albumi on laulettu savoksi. Se nousi Suomen virallisella albumilistalla seitsemännelle sijalle ja sitä on myyty noin 3500 kappaletta. Singleiksi levyltä on irrotettu kappaleet "Itkuvirsj´" sekä "Kurjuuvven valssi".


title: Thaimaan valtionrautatiet

text: Thaimaan valtionrautatiet (, , lyh. SRT) on Thaimaan valtion omistama rautatieyhtiö, joka perustettiin vuonna 1890. SRT kuljettaa yli 50 miljoonaa matkustajaa vuositasolla. Vuonna 2005 Thaimaan valtionrautateiden verkosto oli 4070 km pitkä ja kokonaan metrin raideleveydellä oleva kapearaiteinen rautatie. Rautatieverkosto on melkein kokonaisuudessaan yksiraiteista, vaikkakin Bangkokin alueella tärkeimmät raiteet ovat kaksi- tai useampiraiteisia.


title: Thaimaan valtionrautatiet

text: Thaimaan valtionrautatiet perustettiin vuonna 1890 nimellä "Royal Siamese Railway" (RSR). Perustettaessa rautatielaitos jaettiin kahteen osastoon, pohjoiseen ja eteläiseen rautatiehen, jotka yhdistettiin 5. kesäkuuta 1917. Operatiivinen johto ja suuri osa päällystöstä olivat alkuvaiheessa eurooppalaisia. Koillisen radan ensimmäinen rautatieosuus Bangkokista Ayutthayaan, pituudeltaan 71 km, aloitettiin 1891 ja saatettiin päätökseen 26. maaliskuuta 1894. Thonburi - Phetchaburi -linja (150 km), josta tuli myöhemmin eteläinen rata (Southern Line), avattiin 19. kesäkuuta 1903.


title: Thaimaan valtionrautatiet

text: Pohjoinen rata rakennettiin alun perin normaaliraideleveydellä, mutta 1920 maassa aloitettiin siirtyminen kapearaiteiseen järjestelmään naapurivaltioiden Malesian, Burman ja Kambodžan mukaisesti, mikä toteutettiin koko valtakunnassa seuraavan kymmenen vuoden kuluessa. Kuninkaallinen Siamin rautatiet muutti nimensä nykyiseksi Thaimaan valtionrautatieksi 1. heinäkuuta 1951.


title: Thaimaan valtionrautatiet

text: Thaimaan valtionrautateillä on henkilöliikennettä seuraavilla reiteillä:


title: Arthur Lee

text: Arthur Lee (7. maaliskuuta 1945 Memphis, Tennessee – 3. elokuuta 2006 Memphis, Tennessee) oli yhdysvaltalainen muusikko. Hän tuli tunnetuksi yhtyeestä Love, jonka "Forever Changes" -albumi vuodelta 1967 on yhtyeen tunnetuin. Lee oli yksi Yhdysvaltojen länsirannikon psykedeelisen musiikin vaikuttajista 1960-luvulla.


title: Turun Kauppakorkeakouluseura

text: Turun Kauppakorkeakouluseura on vuonna 1970 perustettu rekisteröity yhdistys, jonka tarkoituksena on toimia yhdyssiteenä Turun kauppakorkeakoulun ja elinkeinoelämän välillä. Sen toiminnan tarkoituksena on tehdä tunnetuksi Turun kauppakorkeakoulua ja tukea tieteellistä tutkimusta sekä avustaa korkeakoulun väitöskirjarahastoa, nuorten opiskelijoiden kansainvälisiä opintoja ja korkeakoulun henkilöstön ammatillista jatkokoulutusta. Turun kauppakorkeakouluseura järjestää myös juhlia kuten Vapun Vauhdinotto ja Merkuriuksen Karnevaalit.


title: Wilhelm Schickard

text: Wilhelm Schickhard (22. huhtikuuta 1592, Herrenberg – 23. lokakuuta 1635, Tübingen) oli Tübingenin yliopiston professori. Schickard rakensi vuonna 1623 ensimmäisen mekaanisen laskukoneen.


title: Messier 56

text: M56 on pallomainen tähtijoukko Lyyran tähdistössä. Sijainti on suunnilleen Beta Cygni (Albireo) ja Gamma Lyrae -tähtien puolivälissä. Se on himmeimpiä Messierin luettelon pallomaisista tähtijoukoista. M56 on noin 32 900 valovuoden etäisyydellä Maasta ja noin 85 valovuotta halkaisijaltaan. Näennäinen halkaisija on noin 8,8 kaariminuuttia.


title: Messier 56

text: Tähtijoukon löysi Charles Messier vuonna 1779. Tähtijoukosta on löydetty noin 12 muuttuvaa tähteä.


title: Wendtin talo

text: Wendtin talo oli Gustaf Estlanderin piirtämä rakennus Helsingin Siltasaaressa, Hakaniemen torin laidalla. Rakennus valmistui vuonna 1903. Talo sai nimensä hovioikeusneuvos Carl Viktor Alexander von Wendtin mukaan. Talossa asui vaurasta väkeä palvelijoineen, vaikka se sijaitsikin työväen kaupunginosassa Pitkänsillan takana. Kansallis-Osake-Pankki osti 1960-luvun alussa kaikki korttelin tontit ja rakennukset. Tontilla oli paljon hyödyntämätöntä rakennusoikeutta, mikä teki alueesta erittäin kiinnostavan sijoituskohteen. Tonttikauppojen jälkeen pankki järjesti korttelin suunnittelusta kutsukilpailun, jonka lähtökohtana oli kaikkien vanhojen talojen purku. Arkkitehtikilpailuun kutsuttiin mukaan sen ajan tunnetuimpiin arkkitehteihin kuuluneet Aarne Ervi ja arkkitehtipariskunta Kaija ja Heikki Siren, jotka myöhemmin voittivat arkkitehtikilpailun.


title: Wendtin talo

text: Koko kortteli, jolla tuolloin sijaitsi Wendtin talon lisäksi toinen jugendtalo sekä muutama puutalo, purettiin 1960-luvun alussa. Tontille rakennettiin Ympyrätalo, joka valmistui 1968.


title: TAAG Angola Airlines

text: TAAG Angola Airlines (Linhas Aéreas de Angola) Angolan kansallinen lentoyhtiö. Luandassa pääkonttoriansa pitävä yhtiöllä on laaja kotimaan verkosto ja se lentää eri puolille Afrikkaa, Eurooppa sekä Etelä-Amerikkaa. South African Airwaysin tapaan, TAAG on ollut yksi harvoista Saharan eteläpuolisista voitollisista lentoyhtiöistä. Yhtiö on Angolan valtion täysin omistama ja omistaa täysin tytäryhtiönsä Angola Air Charterin.


title: TAAG Angola Airlines

text: Heinäkuussa 2016:


title: Kulula.com

text: Kulula.com on eteläafrikkalainen halpalentoyhtiö, joka lentää maan sisäisiä lentoja.


title: Kulula.com

text: Yhtiö perustettiin heinäkuussa 2001 ja se aloitti toimintansa elokuussa 2001. Yhtiö on Comairin täysin omistama tytäryhtiö.Kulula.comin laivasto koostui seuraavasti (Joulukuu 2012):


title: Efektiivinen korko

text: Efektiivinen korko tai sisäinen korko (IRR) on laajasti käytetty menetelmä eri investointivaihtoehtojen välisessä vertailussa.


title: Efektiivinen korko

text:
Efektiivinen korko (IRR = Internal Rate of Return) on se korko, jolla diskontattujen kassavirtojen nykyarvojen summa on nolla. Matemaattisesti esitettynä yhtälö on seuraava:
formula_1


title: Efektiivinen korko

text: PV = kassatapahtuman suuruus


title: Efektiivinen korko

text: i = kassatapahtuman ajankohta


title: Efektiivinen korko

text: r = efektiivinen korko.


title: Efektiivinen korko

text:
Efektiiviseen korkoon vaikuttavat seuraavat tekijät:
Jos esimerkiksi minkä tahansa luottoon liittyvän tapahtuman summa tai ajankohta muuttuu, on efektiivinen korko aina laskettava uudestaan.


title: Efektiivinen korko

text: Kassatapahtumien ajankohdat voidaan sopia eri osapuolten välillä tai ne voidaan olettaa. Kuitenkin mitä pitemmälle tulevaisuuteen tapahtumat ajoittuvat, sitä suurempi on niiden toteutumiseen liittyvä epävarmuus.


title: Efektiivinen korko

text: Kassatapahtumien suuruutta voidaan säädellä eri parametrein (luoton/sijoituksen suuruus, korko, lyhennystapa, käsittelypalkkiot, osingot yms.) tai niiden suuruus voidaan olettaa (sijoitusten realisointiaika ja -hinta yms.).


title: Efektiivinen korko

text: Efektiivinen korko ei sisällä kaikkea rahan sijoituksessa tai lainauksessa tarvittavaa tietoa. Se kuvaa ainoastaan tietyn aikataulun toteutumiselle oletetun rahoitusoperaation sisäisen koron, jossa palautuvat varat oletetaan sijoitettavan edelleen efektiivisellä korolla (mikä pitkällä sijoitushorisontilla ei aina ole realistinen arvio).


title: Efektiivinen korko

text: Efektiivinen korko ei ota huomioon seuraavia ominaisuuksia:


title: TACV

text: TACV Cabo Verde Airlines on Kap Verden kansallinen lentoyhtiö, joka perustettiin 1958. TACV on lyhenne sanoista "Transportes Aéreos de Cabo Verde".


title: TACV

text: TACVin laivasto koostui seuraavasti (heinäkuussa 2015):


title: LAM - Linhas Aéreas de Moçambique

text: LAM (Linhas Aéreas de Moçambique) on Mosambikin kansallinen lentoyhtiö.


title: LAM - Linhas Aéreas de Moçambique

text: LAMilla on kansainvälisiä kohteita Keniassa, Portugalissa, Etelä-Afrikassa, Tansaniassa ja Zimbabwessa.


title: LAM - Linhas Aéreas de Moçambique

text: LAMin laivasto koostui seuraavasti (elokuussa 2017).


title: Seuraava jääkausi

text: Seuraava jääkausi on seuraava niin kylmä kausi, että maapallolla on jälleen suuria mannerjäätiköitä.


title: Seuraava jääkausi

text: Maapallon jaksolliset kiertoliikkeen ja akselikallistuman vaihtelu aiheuttaisivat jääkauden jo 50 000–60 000 vuoden päästä.


title: Seuraava jääkausi

text: Kasvihuoneilmiö aiheuttaa sen, ettei seuraavaa jääkautta tule ainakaan 100 000 vuoteen.


title: Seuraava jääkausi

text: Pelkän taivaanmekaniikan mukaan seuraava laajahko viileneminen tapahtuu pohjoisessa noin 15 000–20 000 ja hyvin laaja noin 60 000 vuoden päästä. Toisten mukaan seuraava jääkausi tulisi ilman kasvihuoneilmiötä noin 50 000 vuoden päästä.


title: Seuraava jääkausi

text: Ihmisen hiilidioksidipäästöt lämmittävät ilmastoa kasvihuoneilmiön avulla.


title: Seuraava jääkausi

text: Jos pieni määrä kasvihuonekaasuja vapautuu ilmakehään, sen vaikutus jääkausijaksoihin on vähäinen.


title: Seuraava jääkausi

text: Ilmaston lämpenemisen takia nykyinen interglasiaali jatkuu vielä ainakin seuraavat 30 000 vuotta. Noin 60 000 vuoden päässä oleva säteilyminimi saattaa riittää aiheuttamaan seuraavan jääkauden. Sitä seuraava otollinen aika tulee 90 000–100 000 vuoden kuluttua.


title: Seuraava jääkausi

text: Jos keskimääräinen määrä eli noin 1000-1500 gigatonnia hiiltä vapautuu ilmakehään, seuravaa jääkautta ei tule 100 000 vuoteen..


title: Seuraava jääkausi

text:
Jos ilmakehään vapautuu 5000 gigatonnia hiiltä hiilidioksidin muodossa, uutta jääkautta ei tule
500000 vuoteen.


title: Seuraava jääkausi

text: Joissain taideteoksissa on kuvattu New Yorkin pilvenpiirtäjiä pistämässä jäätikön tai jäävuorimeren keskeltä. Nämä kuvat eivät vastaa todellisuutta. Jos jäätikkö leviäisi pilvenpiirtäjäkaupunkiin, se työntäisi edetessään pilvenpiirtäjät maan tasalle ja jauhaisi betonin moreeniksi. Merenpinta ei jääkaudella nouse nykyistä merenpintaa ylemmäksi. Teoreettinen mahdollisuus on, että merenpinta ensin nousisi lämpökauden mukana, mikä pysäyttäisi termohaliinikierron, jolloin jäät ajelehtisivat rakennusten lomassa ilmaston viilettyä.


title: LATAM Ecuador

text: LATAM Ecuador on ecuadorilainen lentoyhtiö, jonka pääkonttori sijaitsee Quitossa. Yhtiö lentää reittilentoja Quitosta ja Guayaquilista. Yhtiö perustettiin heinäkuussa 2002 nimellä LAN Ecuador ja se aloitti lentonsa huhtikuussa 2003. Yhtiön omistavat Translloyd (55%) ja LAN Airlines (45%). Se on Oneworld-allianssin liitännäisjäsen.


title: LATAM Ecuador

text: Kun LAN ja TAM yhdistyivät LATAM Airlines Groupiksi vuonna 2012, myös LAN Ecuador muutti nimensä LATAM Ecuadoriksi.


title: LATAM Ecuador

text: LATAM Ecuadorin laivastoon kuului heinäkuussa 2016 kuusi Airbus A319-100 -konetta. Niiden lisäksi yhtiö käyttää kuitenkin myös emoyhtiö LATAM Airlinesin koneita.


title: Mike Scully

text: Mike Scully (s. 1956) on yhdysvaltalainen televisiotuottaja, joka on tunnettu animaatiosarja "Simpsonien" entisenä tuottajana ja käsikirjoittajana. Hän oli sarjan vastaava tuottaja eli "showrunner" tuotantokausilla 9.–12., jotka esitettiin Yhdysvalloissa vuosina 1997–2001. Kaikki häntä edeltäneet vastaavat tuottajat olivat toimineet tehtävässä enintään kahden tuotantokauden ajan. Scully käsikirjoitti muutaman jakson 6. kaudesta alkaen, kuten jaksot ”Lisan kilpailija”, ”Kaksikymmentäviisi pentua” ja ”Lisan liukkaat”. Hän oli myös yksi "The Simpsons Movie" -elokuvan käsikirjoittajista.


title: Kiss Unplugged

text: Kiss Unplugged on yhdysvaltalaisen rock-yhtye Kissin livealbumi vuodelta 1996. Albumi on nauhoitettu New York Cityssä Sony Music Studiosilla Music Televisionin "MTV Unplugged" -ohjelmasarjan konsertissa 9. elokuuta 1995 noin 500 hengen yleisön edessä, ja sen tuotti Alex Coletti. Konsertissa yhtyeen alkuperäinen eli Paul Stanleyn, Gene Simmonsin, Ace Frehleyn ja Peter Crissin muodostama kokoonpano esiintyi ensimmäisen kerran yhdessä sitten vuoden 1980.


title: Kiss Unplugged

text: Albumi julkaistiin Mercury Records -levymerkillä 12. maaliskuuta 1996, ja alun perin Music Televisionin televisioesitykseen taltioitu esiintyminen julkaistiin myös VHS- ja DVD -formaateissa. "Kiss Unplugged" nousi Yhdysvalloissa Billboard 200 -albumilistan sijalle 15., ja ylitti myös kultalevyrajan. Suomessa albumi sijoittui albumilistalla korkeimmillaan sijalle 18. Singlenä albumilta julkaistu versio kappaleesta ”Rock and Roll All Nite” nousi Yhdysvalloissa Mainstream Rock Tracks -listan sijalle 13.


title: Suomen Taikurit

text: Suomen Taikurit ry on vuonna 1972 perustettu taikureiden yhdistys. Yhdistyksen nimi oli alun perin Taikaritarit ry, mutta jäsenistön toivomuksesta nimi muutettiin vuonna 2002 nykyiseen muotoonsa.


title: Suomen Taikurit

text:
Suomen Taikureiden nykyinen puheenjohtaja on Miika Pelkonen, joka on toiminut puheenjohtajana vuodesta 2016.
Yhdistys on Suomen suurin ja aktiivisin taikurijärjestö.


title: Lisälevy

text: Lisälevy ( tai "expansion disk") eli lisäosa on erikseen myytävä osa aiemmin julkaistuun tietokonepeliin. Useimmiten lisälevyillä peliin lisätään uusia tehtäviä, hahmoja ja hirviöitä, varusteita, ja muuta vastaavaa.


title: Lisälevy

text: Useimmiten lisälevyt vaativat alkuperäisen pelin omistamisen, ja ovat hinnaltaan huomattavasti alhaisempia. Jotkut lisälevyt toimivat myös yksinään (esimerkiksi jotkin "Half-Life"n lisälevyt toimivat myös ilman alkuperäistä peliä). Toisinaan lisälevyä aletaan myydä alkuperäisen pelin kanssa, ja toisinaan pelistä julkaistaan painoksia, joka sisältää alkuperäisen pelin ja kaikki julkaistut lisälevyt.


title: Lisälevy

text: Monessa tapauksessa lisälevyt on annettu ulkopuolisen kehittäjän tehtäväksi, joskin se, että lisälevy on alkuperäisen tekijätiimin tekemä, ei ole poikkeavaa.


title: Lisälevy

text: Konsoleilla lisälevyjä ei niiden toimintatavasta johtuen ole aikaisemmin nähty kovin usein, mutta uusilla konsoleilla niitä on alkanut esiintyä useammin. Esimerkiksi Xbox-konsolilla peleihin julkaistaan lisäosia Xbox Liven kautta.


title: Jari Pyykölä

text: Jari Pyykölä (s. 29. helmikuuta 1956 Vihanti) on suomalainen jalkapallovalmentaja.


title: Jari Pyykölä

text:
Pyykölä on valmentanut liigassa FC Jazzia, FC Lahtea, Kuopion Palloseuraa sekä Vaasan Palloseuraa ja Ruotsissa mm. IF Brommapojkarnaaa.
Hän johti Jazzin Suomen mestaruuteen kaudella 1996, valmensi tukholmalaisen IF Brommapojkarnan sarjanousuun kaudella 1998 ja nosti VPS:n Ykkösestä liigaan kaudeksi 2006.


title: Jari Pyykölä

text: Kaudella 2006 Pyykölä piti Vaasan Palloseuran liigassa. Pyykölä erotettiin 9. kesäkuuta 2007. Jari Pyykölä piti välivuoden 2008 ja teki sopimuksen loppuvuonna 2008 valmentaa kaudella 2009 Kakkosessa pelannutta OPS-jp:tä. Hän kuitenkin erosi tehtävästään huhtikuun alussa kaksi viikkoa ennen sarjakauden alkua, koska seuran manageri Miika Juntunen oli puuttunut Pyykölän mielestä liikaa valmennuksen toimintaan. Hän solmi 2010 loppuvuodesta kaksivuotisen sopimuksen valmennuspäälliköksi oululaisseura Tervarit-junioreiden kanssa.


title: The Box Set

text: The Box Set on hard rock -yhtye KISSin kokoelma-albumi, joka julkaistiin 20. marraskuuta 2001.


title: The Box Set

text: Kokoelma-albumi sisältää kaikkiaan viisi cd:tä, joilla on yhteensä 94 biisiä. Levyllä on KISSin esiasteen, Wicked Lesterin äänitysten lisäksi KISSin demoja ja aikaisemmin julkaisemattomia kappaleita 1960-luvun lopulta lähtien.


title: Heimolan talo

text: Heimolan talo oli arkkitehti Onni Tarjanteen suunnittelema myöhäisjugendia edustanut rakennus, joka sijaitsi Helsingissä nykyisessä Yliopistonkatu 5:ssä (tuolloin Hallituskatu 15). Rakennus valmistui 1910 ja purettiin 1969 uuden omistajan, Suur-Helsingin Osuuskassan (Helsingin OP Pankki Oyj:n edeltäjä) vaatimuksesta.


title: Heimolan talo

text: Suomen eduskunta kokoontui Heimolan talossa 1911–1931 ja hyväksyi siellä Suomen itsenäisyysjulistuksen 6. joulukuuta 1917. Siellä valittiin myös Friedrich Karl toimimaan kuninkaana, jos Suomesta olisi tullut monarkia, sekä säädettiin torppari- ja kieltolaki. Vuosina 1946–1969 rakennuksessa toimi 1200-paikkainen elokuvateatteri Aloha. 1960-luvun lopussa rakennuksessa toimi myös taiteilijaryhmittymiä.


title: Heimolan talo

text: Kun rakennus oli purettu, paikalle rakennettiin vuonna 1972 arkkitehti Toivo Korhosen suunnittelema moderni yhdeksänkerroksinen liiketalo, josta on myös käytetty Heimolan nimeä. Liiketilojen lisäksi talon ylemmissä kerroksissa on ollut myös Helsingin yliopiston opetustiloja. Korkein oikeus toimi talossa väliaikaisesti vuosina 2008–2009, kun sen omat tilat Pohjoisesplanadilla olivat kunnostettavina.


title: Heimolan talo

text: Heimolan talo on kuvattu Suomen Rahapajan vuonna 2017 lyöttämässä Suomen itsenäisyyden satavuotisjuhlarahassa.


title: John C. Mather

text: John Cromwell Mather (s. 27. elokuuta 1945) on yhdysvaltalainen fyysikko, joka on tutkinut kosmista taustasäteilyä. Hän sai Nobelin fysiikanpalkinnon vuonna 2006 yhdessä George Smootin kanssa heidän havainnostaan kosmisen taustasäteilyn mustan kappaleen säteilyn kaltaisuudesta ja sen anisotropiasta. Mather työskentelee Yhdysvaltain avaruushallinto NASAssa.


title: John C. Mather

text: Mather syntyi virginialaisessa pikkukaupungissa, kävi koulunsa lähistöllä ja sai stipendin Princetoniin, mutta ystävänsä houkuttelemana päättikin vaihtaa Berkeleyhin. Vuonna 1970 hän etsiskeli väitöskirjan aihetta ja pääsi mukaan kosmista taustasäteilyä tutkivaan projektiin nimeltä COBE. Siinä rakennettiin sensoreita jotka toimivat maanpinnalla tai ilmapallon varassa. Matherin väitös valmistui 1974. Vuonna 1976 NASA hyväksyi projektin jatkon ohjelmaansa, ja samantyyppisiä instrumenttejä vietiin ilmakehän ulkopuolelle.


title: John C. Mather

text: Matherin ja Smootin COBE-instrumentillä tekemät havainnot vahvistavat teoriaa alkuräjähdyskestä ja siitä että maailmankaikkeus sai alkunsa tiheästä ja kuumasta aineesta.


title: George Smoot

text:
George Fitzgerald Smoot III (s. 20. helmikuuta 1945) on yhdysvaltalainen astrofyysikko, tähtitieteilijä ja kosmologi, joka on tutkinut kosmista taustasäteilyä. Hän sai Nobelin fysiikanpalkinnon vuonna 2006 yhdessä John C. Matherin kanssa heidän havainnostaan kosmisen taustasäteilyn mustan kappaleen säteilyn kaltaisuudesta ja sen anisotropiasta.
Smootin aloitteesta NASA toteutti COBE-mission, johon kuului ensimmäinen kosmologian tutkimusta varten rakennettu satelliitti. Smoot työskentelee Kalifornian yliopistossa, Berkeleyssä.


title: George Smoot

text: Smoot syntyi Floridassa. Hän suoritti kaksi kandidaattitutkintoa ja väitteli tohtoriksi MIT:stä vuonna 1970.


title: George Smoot

text: George Smoot aloitti kosmologisen tutkimuksensa Lawrence Berkeley National Laboratoryssa. Hän teki vuonna 1975 esityksen NASAlle COBE-satelliitin toteuttamisesta. Tutkimus on jatkunut edelleen.


title: Ciba Specialty Chemicals

text: Ciba Specialty Chemicals oli sveitsiläinen kemianalan yritys. Yhtiön pääkonttori oli Baselissa, Sveitsissä. Sen liikevaihto oli vuonna 2004 noin 7 miljardia Sveitsin frangia ja sillä oli noin 19300 työntekijää. Yhtiö syntyi lääkeyritys Novartiksen kemianteollisuuden yhtiöittämisestä vuonna 1997. Ciba Specialty Chemicals sulautui BASF:iin kesäkuussa 2009.


title: Ciba Specialty Chemicals

text: Ciba Specialty Chemicalsin Suomen hallinto- ja tuotekehitysyksikkö sijaitsivat Raisiossa sen ostettua vuonna 2004 Raisio Oyj:n kemianteollisuuden toiminnot. Syksyllä 2009 BASF ilmoitti yt-neuvottelujen päätyttyä lakkauttavansa Raision tuotekehitys-, hallinto- ja myyntiyksiköt.


title: Nordiska museet

text: Nordiska museet ("Pohjoismainen museo") on museo Ruotsin pääkaupungissa Tukholmassa. Se sijaitsee Djurgårdenin saarella lähellä kaupungin keskustaa. Museo esittelee Ruotsin kulttuurihistoriaa ja kansatiedettä 1500-luvulta nykypäivään.


title: Nordiska museet

text: Artur Hazelius perusti museon 1800-luvun toisella puoliskolla. Se tunnettiin alun perin nimellä Skandinavisk-etnografiska samlingen eli Skandinavialaisen kansatieteen kokoelma. Nykyisen nimensä Nordiska museet sai vuonna 1880.


title: Nordiska museet

text: Nykyinen museorakennus rakennettiin vuosina 1889–1907. Sen suunnittelijana toimi arkkitehti Isak Gustaf Clason. Kyseessä on yksi Tukholman monumentaalisimmista rakennuksista. Rakennuksessa on vaikutteita 1600-luvun pohjoiseurooppalaisesta renessanssiarkkitehtuurista, kuten Frederiksborgin linnasta. Museon keskuksena oleva suuri muistosali perustui Hazeliuksen vuonna 1890 esittämään suunnitelmaan. Sisäänkäyntiä koristavat obeliskit ja Kaarle X Kustaan ratsastajapatsas. Pääsalin päässä on massiivinen Kustaa Vaasan patsas.


title: Nordiska museet

text: Djurgårdsbronin läheinen alue, jossa museo sijaitsee, tunnetaan nimellä Leijonslätten.


title: Trap

text: Trap on skeetin ohella toinen olympialaji haulikkoammunnassa. Trap-lajeja ovat trap (olympiatrap), kaksoistrap, kansallinen trap (1-trap), automaattitrap (A-trap) ja metsästystrap. Trap (olympiatrap) ja kaksoistrap ovat kansainvälisiä lajeja, loput kolme lajia kansallisia.


title: Trap

text: Kansallisissa trap-lajeissa on aina viisi ampumapaikkaa suorassa linjassa ja kiekonheitin sijaitsee 15 metrin päässä ampumapaikkojen etupuolella (metsästystrapissa 10 m). Kiekko lähtee aina ampujan pyynnöstä, useimmilla radoilla mikrofonilähettimen välityksellä. Heittimenä käytetään automaattista heitintä, jossa on muuttuva heittokorkeus,-nopeus ja sivukulma, kunkin alalajin sääntöjen mukaisesti.


title: Trap

text: Olympia-trapissa on heitinhaudassa 15 heitintä, jotka säädetään kiinteiksi tietyn skeeman mukaan. Eli kunkin ampumapaikan edessä on kolmen heittimen muodostama ryhmä, jossa reunaheittimet heittävät kiekon jyrkemmässä kulmassa kuin keskiheitin. Ampujalla on käytettävissä kaksi laukausta kiekkoa kohti lukuun ottamatta finaalisarjoja jotka ammutaan yhdellä patruunalla.


title: Trap

text: Kaksoistrapissa heitetään kaksi kiekkoa kerralla myös ennalta säädetyn skeeman mukaan. Ampujalla on käytössään yksi laukaus kiekkoa kohti.


title: Sipoon kirkko (Helsinki)

text: Sipoon kirkoksi kutsuttiin Töölön raitiovaunuhallien vieressä sijainnutta jugendtaloa Helsingin Mannerheimintie 76:ssa ("ent. Läntinen Viertotie"). Helsingin Raitiotie- ja Omnibus Osakeyhtiö rakennutti sen työsuhdeasunnoiksi 1905. Arkkitehtina toimi Waldemar Aspelin, joka oli suunnitellut myös viereisen vuonna 1900 valmistuneen raitiovaunuhallin, varikon vanhimman rakennuksen. Rakennus sai nimensä sipoolaisista työntekijöistä, joita palkattiin lakkoilevien työntekijöiden tilalle 1904 sekä tornista, joka toi mieleen kirkon. "Sipoon kirkko" purettiin 1978 ja tilalle rakennettiin seuraavana vuonna arkkitehti Matti Hakalan suunnittelema harmaa elementtirakennus.


title: Sipoon kirkko (Helsinki)

text: Talo on tullut tunnetuksi myös Hectorin Asfalttiprinssi-laulun sanoista: ""Luona Sipoon kirkon seison ja katsomaan jään..."". Hectorin lapsuudenkoti oli parin korttelin päässä Mannerheimintien toisella puolella, Mannerheimintie 45:ssä.


title: Kontraposto

text: Kontraposto ( vastakkain asetettu) on varsinkin kuvanveistossa käytetty seisovan hahmon sommitteluperiaate. Kontraposto kehitettiin antiikin Kreikassa, ja sitä sovellettiin paljon myös renessanssin taiteessa.


title: Kontraposto

text: Kontrapostossa vartalon paino on toisen jalan varassa. Tukijalan ja vapaan jalan suhdetta käytetään tasapainottamaan vartalon liikkeiden suuntia niin, että ne asettuvat harmoniseksi kokonaisuudeksi.


title: Kontraposto

text: Ihmishahmon asento noudattaa kontrapostossa rytmisen vastakkaisuuden periaatetta esimerkiksi siten, että kaksi ruumiinosaa kiertyy vastakkaisiin suuntiin. Tämä antaa hahmolle rennomman ja vähemmän jäykän ulkonäön. Kontraposto voi myös ilmaista jännitystä, kun hahmo on siirtymäisillään lepotilasta kävelyyn tai juoksuun.


title: NK Dinamo Zagreb

text: NK Dinamo on jalkapalloseura Kroatian pääkaupungista Zagrebista. Joukkueen kannattajat tunnetaan nimellä Bad Blue Boys.


title: NK Dinamo Zagreb

text: Toisen maailmansodan jälkimainingeissa kommunistien hallitsemassa Jugoslaviassa Zagrebin jalkapalloseurat lakkautettiin ja 9. kesäkuuta 1945 muodostettiin kaupungin joukkue "Dinamo" (”dynamo”), ja entisestä kaupungin suurseurasta Građanskista pelaajat liittyivät joko siihen tai Belgradin Partizaniin. Entinen Građanskin valmentaja Marton Bukovi jatkoi työtään Dinamon parissa yhdessä entisen seuran pelaajan Franjo Žlofin kanssa. Lisäksi joukkueeseen liittyi pelaajia HAŠKista ("Hrvatski akademski športski klub"), kuten Ratko Kacian, Željko Čajkovski, Svetozar Peričić ja Dragutin Lojen. Vuonna 1969 seura otti käyttöön Građanskin perinteiset värit ja sen perinteitä noudattelevan vaakunan.


title: NK Dinamo Zagreb

text: Vuonna 1991 seura muutti nimensä HAŠK-Građanskiksi ja 1993 Croatia Zagrebiksi. Tarkoituksena oli karistaa Kroatian itsenäisyyden kynnyksellä vanha kommunistimenneisyys. Kannattajien keskuudessa nimi säilyi kuitenkin Dinamona, ja virallisesti nimi palautettiin käyttöön 14. helmikuuta 2000.


title: Nelli-portaali

text: Nelli-portaali oli Suomessa käytössä ollut sähköisten aineistojen hallintaväline, yhteinen tietokantojen käyttöliittymä, jota käyttivät erityisesti yliopistojen ja ammattikorkeakoulujen kirjastot. Näiden lisäksi yleisten kirjastojen käytössä oli alueellisia Nelli-portaaleita. Nelli oli kansallisen elektronisen kirjaston hanke, mistä tulee myös nimi (National ELectronic Library Interface).


title: Nelli-portaali

text: Nelli oli metahakujärjestelmä, jolla käyttäjä voi suorittaa tiedonhaun useista tietokannoista ja muista tiedonlähteistä samalla kertaa. Tämä tarkoittaa, että käyttäjä voi ja hänen osittain myös täytyi säädellä omaa hakuprosessiaan monipuolisesti.


title: Nelli-portaali

text: Nellin sisältö ja ulkoasu vaihtelivat portaalista toiseen, mutta perusrakenne oli yhteinen. Sisältö riippui siitä, mitä tietokantoja kutakin Nelliä ylläpitävä organisaatio tarjosi asiakkailleen. Nelli koostui kahdesta Ex Libris Groupin ohjelmistosta: MetaLib ja SFX.


title: Nelli-portaali

text: Nelli-portaali otettiin käyttöön vuonna 2004 ja poistui käytöstä vuoden 2016 lopussa. Sen korvasi Finna-palveluperhe.


title: Nelli-portaali

text: Nelli-portaalissa oli käytössä useita erilaisia hakutapoja:


title: Thriller

text: Thriller on Michael Jacksonin albumi, joka julkaistiin Epic Recordsilla 30. marraskuuta 1982. Se on Yhdysvaltojen toiseksi myydyin levy.


title: Thriller

text: Thrilleriä pidetään yleisesti Michael Jacksonin lippulaiva-teoksena, jota tuottaja Quincy Jones, useat lauluntekijät (mukaan lukien artisti itse, joka vastasi neljästä hitistä levyllä) ja suuri muusikkokaarti hioivat pitkään. Thrillerin soundit olivat aikanaan edistykselliset ja huolitellut, ja tuotantoon käytettiin suuresti rahaa. Michael Jacksonin väitetään vaatineen jo valmista levyä kokonaan uudelleen miksattavaksi, kun hän ei ollut millään tyytyväinen. Thrillerille on Jacksonin itsensä lisäksi antanut korvaamattoman säveltäjäpanoksen brittiläinen Rod Temperton, joka sävelsi kappaleet ”Thriller”, ”Baby Be Mine” ja ”The Lady in My Life”. Temperton kirjoitti myös Michaelin Off The Wall -levylle kolme sävellystä.


title: Thriller

text: "Thrilleriä" on myyty maailmanlaajuisesti enemmän kuin mitään muuta albumia, mutta tarkasta myyntimäärästä ei ole varmuutta. Hurjimmillaan levyn on arvioitu myyneen 130 miljoonaa kappaletta. "The New Yorkerille" tammikuussa 2013 kirjoittamassaan artikkelissa Bill Wyman kyseenalaisti sen usein esitetyn väitteen todenperäisyyden, jonka mukaan levy olisi yltänyt sadan miljoonaan kappaleen myyntilukemaan. Hän myös katsoi myyntimäärien liioittelun olevan musiikkialalla yleistä. Pitkään tyypillinen arvio levyn myyntimääristä oli noin 50 miljoonaa. "The Wall Street Journalin" Carl Bialik puolestaan pohti Michael Jacksonin levymyyntitilastojen taustoja heinäkuussa 2009, ja tuolloin "Guinness World Recordsin" viimeisimmässä "Thrilleriä" koskeneessa merkinnässä todettiin: ”Vaikka maailmanlaajuisten myyntilukujen vahvistaminen on mahdotonta, se ["Thriller"] pysyy epäilemättä edelleen kaikkien aikojen myydyimpänä albumina.” Vuoden 2015 lopulla "Thriller" ylsi Yhdysvalloissa ensimmäisenä albumina 30-kertaiseen platinaan 30 miljoonan kopion myynnillään. "Thriller" on myös yksi kolmesta albumista, joka on ollut yli vuoden Billboard 200 -listan kymmenen kärjessä, jossa se vietti yhteensä 80 viikkoa. Näistä levy oli 37 viikkoa listaykkösenä, ja yhteensä listaviikkoja tuli 122.


title: Thriller

text: "Thrilleriltä" julkaistiin singleinä seitsemän Top-10-hittiä, joista tunnetuimpia ovat ”Billie Jean”, Eddie Van Halenin kanssa esitetty ”Beat It” sekä nimikkokappale ”Thriller”, jonka 13 minuuttia pitkä video on nähty keskeisenä musiikkivideoiden suosion kasvamisen kannalta.


title: Thriller

text: Jackson sai levystä seitsemän Grammy-palkintoa (ja samana päivänä kahdeksannen eräästä toisesta levystä). Hän oli ollut tyytymätön siihen, että edellinen levy toi vain yhden Grammyn.


title: Thriller

text: Miles Davis teki myöhemmin coverversion kappaleesta ”Human Nature”.


title: Tampereen klassillinen lukio

text: Tampereen klassillinen lukio (puhekielessä myös Clasu) on Tampereella sijaitseva lukio.


title: Tampereen klassillinen lukio

text: Tampereen klassillinen lyseo aloitti toimintansa 1901 Reaalilyseon rinnakkaisosastona. Koulu itsenäistyi Klassilliseksi lyseoksi 1903 ja oma, Johan Jacob Ahrenbergin suunnittelema koulurakennus valmistui 1907. Ennen lisärakennuksen valmistumista samassa talossa toimi myös keskikoulu. Nykyään lukion käytössä on myös vuonna 1968 valmistunut lisärakennus. Koulu sijaitsee Tampereen keskustassa Tuomiokirkon vieressä, Rautatienkadun ja Satakunnankadun kulmassa. Lukion oppilasmäärää ollaan kasvattamassa, sillä peruskoulu siirtyi lukuvuoden 2012 jälkeen pois kiinteistöstä.


title: Tampereen klassillinen lukio

text: Tampereen klassillisessa lukiossa aloitti luonnontiedepainotteinen opintolinja syksyllä 2013. Linjaa varten lukion luonnontiedeluokat remontoitiin ja niiden yhteyteen rakennettiin lukioksi varsin kehittyneet luonnontiedelaboratoriot. Luonnontiedelinjalle on myönnetty valtakunnallisen erityisen tehtävän asema syksyllä 2017. Vuonna 2016 valmistunut yhdysrakennys liittää yhteen päärakennuksen ja vuonna 1968 valmistuneen Rongansiiven.


title: Tampereen klassillinen lukio

text: Lukiossa on myös latinan kielen opiskelumahdollisuus sekä Saksan liittotasavallan opetusministeriön virallinen lupa järjestää saksan kielen diplomikokeita, joiden läpäisy antaa oikeuden hakea korkeakouluopintoihin saksankielisissä maissa. Lukiolla on myös ystävyyskoulut Italiassa, Ranskassa, Saksassa, Tšekissä ja Espanjassa, joihin järjestetään vuosittain leirikoulumatkoja.


title: Tampereen klassillinen lukio

text: Tampereen klassillinen lukio on mukana opetus- ja kulttuuriministeriön käynnistämässä valtakunnallisessa tuntijakokokeilussa, joka kohdentuu lukion syksyinä 2016 ja 2017 aloittaneisiin nuoriin.


title: Tampereen klassillinen lukio

text: Oppilaitoksen rehtorina toimii Kari Hanninen.


title: Tampereen klassillinen lukio

text: Kirjailija Jarkko Tontin romaani "Luokkakokous" kertoo Tampereen klassillisen lukion entisistä oppilaista, jotka järjestävät luokkakokousta.


title: Sportster

text: Sportster on Harley-Davidson Motor Companyn rekisteröity tavaramerkki, joka on myös tehtaan moottoripyörä-mallisarjan nimi. Ensimmäinen Sportster näki päivänvalon vuonna 1957 ja on yksi pisimpään valmistuksessa olleista moottoripyörämalleista. Mallin tuotanto ja myynti jatkuu yhä. Ennen sitä valmistettiin K-mallia ("esi-Sportster"), jonka moottorikonstruktioon (yhtenäiskone) ja neljä erillistä nokka-akselia Sportster perustuu.


title: Antonio López de Santa Anna

text: Antonio de Padua María Severino López de Santa Anna y Pérez de Lebrón (21. helmikuuta 1794 – 21. kesäkuuta 1876) oli meksikolainen sotilas ja poliitikko. Hän palveli yksitoista kertaa Meksikon presidenttinä vuosina 1833–1855.


title: Antonio López de Santa Anna

text: Santa Annan perhe oli siirtomaasyntyisiä, mutta puhdasverisiä eurooppalaisia "criolloja". Hänen isänsä palveli kerran Vera Cruzin kuvernöörin alaisena. Lyhyen koulunkäynnin jälkeen Santa Anna työskenteli kauppiaalle Vera Cruzissa. Kesäkuussa 1810, samana vuonna kun Miguel Hidalgo julisti Meksikon itsenäiseksi, hänet nimitettiin kadetiksi Fijo de Vera Cruzin jalkaväkirykmenttiin Jose Joaquín de Arredondon alaisuudessa. Santa Anna taisteli kapinallisia vastaan ja valvoi intiaaniheimoja sisämaaprovinsseissa. Kuten useimmat criollot, hän oli uskollinen Espanjan kruunulle ja taisteli itsenäisyysliikkeen kapinallisia vastaan.


title: Antonio López de Santa Anna

text: Hän haavoittui nuolesta 1811 ja palveli 1813 Texasissa ja sai kunniamaininnan urhoollisuudestaan Medinan taistelussa 18. elokuuta 1813.


title: Antonio López de Santa Anna

text: Vuonna 1821 hän kuitenkin siirtyi "El Libertadorin", Agustín de Iturbiden, myöhemmän keisari Augustin I:n puolelle. Santa Anna sai mainetta karkottaessaan Espanjan joukot Veracruzin satamasta 1821. Iturbide palkitsi hänet kenraalin sotilasarvolla uskollisuudestaan julistautuessaan keisariksi. Kuitenkin vuotta myöhemmin Santa Anna oli niiden upseerien joukossa, jotka tukivat Casa Matan suunnitelmaa syöstä Iturbide vallasta ja tehdä maasta tasavalta. Myöhemmin Santa Anna oli mukana kukistamassa presidenttejä Manuel Gómez Pedraza ja Vicente Guerrero. Vuonna 1824 hänet nimitettiin Yucatánin kuvernööriksi. Omasta aloitteestaan hän suunnitteli hyökkäystä Kuubaan, joka oli vielä Espanjan vallassa, muttei saanut kerättyä varoja tai tukea retkeen.


title: Antonio López de Santa Anna

text: Vuonna 1829 Espanja teki viimeisen yrityksen saada niskoitteleva siirtokunta valtaansa nousemalla maihin Tampicossa prikaatinkenraali Isidoro Barradasin päällikkyydessä olevan 2600 miestä käsittävän sotilasosaston voimin. Santa Anna marssi paikalle ja löi keltakuumeesta kärsineet espanjalaiset paljon pienemmällä joukolla, josta sai sankarin ja isänmaan pelastajan maineen.


title: Antonio López de Santa Anna

text: Santa Anna julisti jääneensä eläkkeelle, kunnes maa tarvitsisi häntä. Kun Anastasio Bustamante kaappasi vallan ja surmasi hänen virkaan asettamansa presidentti Vicente Guerreron, Santa Anna lähti apuun. Hänet valittiin presidentiksi 1833. Hänellä ei ollut juurikaan kiinnostusta viranhoitoon, jonka hän jätti varapresidentti Valentín Gómez Faríasille. Liberaali Gómez Farías pyrki kitkemään korruptiota ja astui samalla rikkaiden maanomistajien, armeijan ja katolisen kirkon varpaille. Kun valitukset tulivat liian suuriksi, Santa Anna erotti Gómez Faríasin ja lakkautti perustuslain, hajotti kongressin ja keräsi vallan keskushallitukselle. Useat osavaltiot ryhtyivät avoimeen kapinaan. Santa Anna johti joukot Zacatecasiin, löi militian kahden tunnin taistelussa ja antoi armeijansa ryöstää kaupunkia kahden päivän ajan. Tämä jälkeen hän marssi Coahuila y Tejasiin. Tähän mennessä hän oli jättänyt presidentin viran neljään kertaan; aina kun jossain syttyi kapina, hän nimitti seuraajan ja marssi näyttämään kuka oli Meksikon todellinen hallitsija.


title: Antonio López de Santa Anna

text: Coahuila y Tejas kapinoi 1835 ja julistautui itsenäiseksi 2. maaliskuuta 1836. Santa Anna marssi armeijoineen pohjoiseen ja tappoi 187–250 texasilaista Alamossa helmi–maaliskuussa 1836 ja teloitti 342 Goliadin retkellä 27. maaliskuuta 1836. Texasin Sam Houstonin joukko kuitenkin löi hänet San Jacintossa 21. huhtikuuta 1836, ja pieni joukko vangitsi hänet seuraavana päivänä. Texasin presidentti David G. Burnet ja Santa Anna solmivat Velascon sopimuksen ja hänet vapautettiin Texasin itsenäisyyttä vastaan. Meksikon hallitus julisti, ettei Santa Anna enää ollut presidentti, ja sopimus oli laiton.


title: Antonio López de Santa Anna

text: Oltuaan vieraana Yhdysvalloissa ja tavattuaan presidentti Andrew Jacksonin 1837, Santa Anna palasi USS Pioneerilla Veracruziin asettuakseen tilalleen Manga de Clavoon.


title: Antonio López de Santa Anna

text: Vuonna 1838 Santa Anna sai mahdollisuuden korvata häviönsä, kun ranskalaiset laskivat maihin Veracruziin Meksikon kieltäydyttyä korvaamasta Ranskan kansalaisten eräitä taloudellisia menetyksiä (ns. "Guerra de los pasteles"). Hallitus nimitti Santa Annan ylipäälliköksi ja puolustamaan maata keinoilla millä hyvänsä. Meksikon joukot vetäytyivät epäonnistuneen hyökkäyksen jälkeen, ja Santa Anna haavoittui jalkaan ja käteen tykkitulesta. Hänen nilkkansa murskaantui, jalka jouduttiin amputoimaan, ja hän määräsi sen haudattavaksi kaikin sotilaallisin kunnianosoituksin. Vaikka México jäi ranskalaisten valtaamaksi ja joutui myöntymään vaatimuksiin, Santa Anna saavutti mainetta sankarina haavoittumisensa jälkeen.


title: Antonio López de Santa Anna

text: Pian häntä pyydettiin jälleen tarttumaan asioihin, kun Bustamanten presidenttikausi ajautui kaaokseen. Santa Annasta tuli presidentti viidettä kertaa. Valtion kassa oli tyhjä, ja kenraalien Jose Urrea ja José Antonio Mexía armeijat marssivat kohti pääkaupunkia. Kapina murskattiin Pueblassa, presidentti itse komensi armeijaa.


title: Antonio López de Santa Anna

text: Hänen kaudestaan tuli entistäkin yksinvaltaisempi. Kriittiset sanomalehdet kiellettiin ja toisinajattelijat vangittiin. Vuonna 1842 uudistettiin sotaretki Texasiin, mutta ilman muita tuloksia kuin tasavallan vakuuttaminen Yhdysvaltain suojeluksen tarpeesta.


title: Antonio López de Santa Anna

text: Veronkorotusvaateet nostivat levottomuuksia, ja Yucatán ja Laredo julistautuivat itsenäisiksi tasavalloiksi. Kun tyytymättömyys kasvoi, Santa Anna jätti taas presidentinviran. Hän pelkäsi henkensä puolesta ja pakeni, mutta intiaanit saivat hänet kiinni Xicossa, ja hänet luovutettiin hallitukselle, joka vangitsi hänet. Hänen henkensä säästettiin, mutta diktaattori karkotettiin Kuubaan.


title: Antonio López de Santa Anna

text: Vuonna 1846 Yhdysvallat julisti sodan Meksikolle. Santa Anna kirjoitti pääkaupunkiin, ettei enää haaveillut presidentinvirasta, mutta tarjosi palveluksiaan vierasta invaasiota vastaan. Presidentti Gómez Farías oli tarpeeksi epätoivoinen ja salli hänen palata. Tällä välin Santa Anna oli neuvotellut salaa Yhdysvaltain edustajien kanssa päästäkseen laivastosaarron ohi ja lupasi myydä kiistellyt alueet Yhdysvalloille edulliseen hintaan. Meksikossa hän petti molemmat sopimukset ja julisti itsensä jälleen presidentiksi ja yritti taistella Yhdysvaltain hyökkäystä vastaan.


title: Antonio López de Santa Anna

text: Vuonna 1851 hän meni maanpakoon Kingstoniin Jamaikalle ja kaksi vuotta myöhemmin Kolumbiaan. Huhtikuussa 1853 konservatiivikapinalliset kutsuivat hänet takaisin, ja yhdessä he pääsivät vallankahvaan. Tämäkään kausi ei ollut parempi kuin edelliset, ja raha virtasi hänen omiin taskuihinsa, ja Yhdysvallat sai lisää alueita (ns. Gadsdenin osto). Santa Anna julisti itsensä diktaattoriksi arvonimellä "Su Alteza Serenísima". Ayutlan kapina poisti hänet vallasta 1854.


title: Antonio López de Santa Anna

text: Jopa hänen tukijansa armeijassa olivat saaneet Santa Annasta tarpeekseen, ja 1855 liberaalit Benito Juárezin ja Ignacio Comonfortin johdolla kaatoivat Santa Annan, joka pakeni taas Kuubaan. Kun rahavarojen kavallus tuli ilmi, hänet tuomittiin poissa olevana maanpetoksesta ja hänen maatilansa takavarikoitiin. Hän asui maanpaossa Kuuban jälkeen Kolumbiassa ja Yhdysvalloissa New Yorkissa.


title: Antonio López de Santa Anna

text: Vuonna 1874 hän käytti hyväkseen yleistä armahdusta ja palasi Meksikoon. Hän kuoli Méxicossa 21. kesäkuuta 1876 varattomana ja lähes sokeana. Meksikon hallitus ei muistanut häntä edes Churubuscon taistelun vuosipäivänä.


title: Antonio López de Santa Anna

text: Santa Anna oli Napoleonin ihailija ja keräsi häneen liittyviä esineitä. Itseään hän piti Lännen Napoleonina ("Napoleón del Oeste")


title: Antonio López de Santa Anna

text: Hän oli naimisissa Inés Garcían kanssa ja sai viisi lasta. Kun vaimo kuoli 1844, 50-vuotias Santa Anna nai 15-vuotiaan María Dolorres de Tosan ja sai vielä lisää lapsia.


title: Antonio López de Santa Anna

text: Frances Calderón de la Barca, joka oli itsenäistyneeseen Meksikoon Espanjan suurlähettilään skottilaissyntyinen vaimo, kertoo teoksessaan Life in Mexico tavanneensa jalastaan hyvin huolissaan olevan Santa Annan tämän maatilalla Veracruzissa.


title: Antonio López de Santa Anna

text: ”Hetken kuluttua sisään astui kenraali Santa Anna, herrasmiesmäinen, hyvän näköinen, hillitysti pukeutunut, vähän melankolisen näköinen invalidi, joka oli meille kaikille mitä mielenkiintoisin henkilö. Hänellä oli kalpea ihonväri, pehmeät ja läpitunkevat silmät ja mielenkiintoinen ilme kasvoillaan. Ellei olisi tiennyt mitään hänen menneisyydestään, olisi häntä saattanut luulla syrjään vetäytyneeksi filosofiksi, joka on kokenut maailmaa ja sen kiittämättömyyttä ja havainnut kaiken olevan turhuutta.”


title: Antonio López de Santa Anna

text: Vuonna 1838 ranskalaiset olivat saapuneet kahdenkymmenenkuuden sotalaivan ja kahdentuhannen sotilaan kanssa Veracruziin antaakseen näytöksen Ranskan sotilasmahdista. Santa Anna, jolla oli vastuu kaupungin puolustamisesta, epäonnistui tehtävässään täysin. Ranskalaisten poistuessa laivaveneillään kaupungista Santa Anna sai kuitenkin organisoitua ranskalaisia vastaan hyökkäyksen. Kahakassa Santa Anna menetti vasemman jalkateränsä kranaatinsirpaleesta. Jalkansa menettänyt Santa Anna esiintyi nyt kuin kuolemaa tekevä sankari, joka pyysi kansakunnalta anteeksi monia erehdyksiään. Tämän jälkeen Santa Annalla oli isänmaallisen sankarin ja marttyyrin sädekehä. Menetetty jalkaterä teki Santa Annasta kuuluisan ja sitä kautta syypään moniin niihin onnettomuuksiin, joista häntä myöhemmin syytettiin.


title: Antonio López de Santa Anna

text: Santa Anna oli uskomattoman turhamainen. Vuonna 1838 menettämänsä jalan hän siirrätti vuonna 1842 Veracruzista pääkaupunkiin ja hautautti sen suurin juhlallisuuksin Santa Paulan hautausmaalle. Jalan hautaamista oli todistamassa amerikkalainen diplomaatti Brantz Mayer, jonka tehtävänä oli mm. saada vapaaksi Peroten vankilasta USA:n ja Meksikon välisissä sodissa meksikolaisten vangeiksi ottamat amerikkalaiset.


title: Antonio López de Santa Anna

text:
Brantz Mayerin seitsenhenkinen retki oli palaamassa Meksikon kaupunkiin tekemältään tutkimusmatkalta Xochicalcon pyramidille Santa Annan jalan hautajaispäivän juuri valjetessa. Brantz Mayer kertoo:
”Syyskuun 27. Lähdimme Ayotlasta tänä aamuna puoli kolmen aikaan ja saavuimme kaupungin porteille juuri kun ammuttiin kunnialaukauksia juhlistamaan päivää, jona Santa Annan Veracruzin taistelussa vuonna 1838 irti ammuttu jalka haudattiin pyhäinjäännöksenä.


title: Antonio López de Santa Anna

text: Pääkadut oli juhlaliputettu. Upseerit esiintyivät paraatiunivormuissa. Hallituksen arvovaltaisimmat virkamiehet olivat kokoontuneet hautajaistilaisuuteen. Ja tämä Presidentin jalka, joka oli irronnut 1838, ja joka oli siitä lähtien ollut haudattuna Veracruzissa, oli nostettu haudastaan ja tuotu pääkaupunkiin 1842. Lasiseen arkkuun asetettuna se tuotiin nyt Santa Paulan hautausmaalle, jossa se sijoitettiin hautamuistomerkkiin. Jalan otti vastaan Meksikon armeijan kenraalikomissaari Don Antonio Esnaurrísar.


title: Antonio López de Santa Anna

text: Señor, lisensiatti Sierra y Rosa piti juhlallisen puheen, joka päätti pyhäinjäännöksen kunniaksi järjestetyn arvokkaan tilaisuuden. Hautajaistilaisuudessa olivat läsnä myös sotaministeri José M. Tornel y Mindivil ja sisäministeri Ignacio Trigueros, sekä itse Santa Anna, osittain elävänä, osittain kuolleena.”


title: Antonio López de Santa Anna

text: Vähän aikaa hautajaisten jälkeen ilmestyi naapurihaudalle tulikivenkatkuinen ”Hautausmaan ruumiiden protesti, koska meidän keskuuteemme on tuotu jalka”. Hautausmaan ruumiiden protestikirjoitus on pitkä, kolmiosainen häväistyskirjoitus, jossa haudatut vainajat vaativat luittensa rauhan vuoksi edustajainhuonetta estämään hautausmaan häpäisyn. Joulukuun ensimmäisenä päivänä 1844 raivostunut väkijoukko kaivoi jalan esiin ja heitti sen kadulle.


title: Antonio López de Santa Anna

text: Ruotsalaisen Magnus Mörnerin latinalaisen Amerikan historiaa käsittelevä teos Latinamerika kertoo turhamaisen Santa Annan jalan tulleen haudatuksi Meksikon katedraaliin. Branz Mayerin teoksessa on kerrottuna kyseinen kolmiosainen häväistyskirjoitus asiaan viittaavine sanomalehtiartikkeleineen.


title: Antonio López de Santa Anna

text:
Vuonna 1988 Meksikon katedraalin ylisuntio, sacristán mayor, Luis Abila Blancas suhtautui hyvin närkästyneenä kysymykseen Santa Annan jalan katedraalissa sijaitsevasta haudasta. Hän ilmoitti tuollaisen tiedon olevan täydellistä pötypuhetta.
Yllä kerrotun johdosta on selvää, ettei Santa Annan jalalla ole hautapaikkaa missään, koska luultavimmin kadulle heitetyn jalkaterän oli siepannut jokin hautausmaan lähettyvillä juoksennellut koira, joka oli leukojensa välissä haudannut sen lopullisesti. Magnus Mörnerin teoksessaan esittämä tieto Santa Annan äärettömästä turhamaisuudesta pitänee kuitenkin paikkansa.


title: Antonio López de Santa Anna

text: Myös Santa Annan jalkaproteeseihin liittyy tarinoita. Eräästä niistä kertoo Santa Annan aikalainen madame de la Barca teoksessaan "Life In Mexico":


title: Antonio López de Santa Anna

text: ”Pysäytettyämme kotimatkalla vaunumme erään suutarinliikkeen kohdalla, näimme sen myymäläpöydällä Santa Annan jalan, jota katselimme kunnioituksen vallassa kuten ainakin sankaria. Tällä jalalla, joka on varustettu mitä hienoimmalla päällisellä, hän tarkastaa joukkonsa ensi sunnuntaina, asettaen paremman jalkansa etummaiseksi. Yleensä hän käyttää koristelematonta puujalkaa. Suutari, joka on espanjalainen, ja jota voin suositella kaikille asiakkaille hävyttömimpänä kaikista tapaamistani ihmisistä, kävi äänekästä keskustelua erään herrasmiehen kanssa, joka oli tuomassa kenraalilta viestiä, jossa pyydettiin jotakin muutosta jalkaan. Viestintuojan lähtiessä liikkeestä suutari mumisi; Hän saa kävellä sillä sellaisenaan, tai ottaa joukot vastaan ilman jalkaansa."


title: Antonio López de Santa Anna

text: Meksikolainen senaattori Jesús Romero Flores kertoo 1900-luvun puolivälissä kirjoittamassaan teoksessa "Michoacán histórico y legendario", että hän oli nähnyt Santa Annan jalkaproteesin Michoacánin osavaltion museossa Moreliassa. Museon henkilökunnalla ei ollut vuonna 1988 jalasta mitään tietoa. Proteesia yritetty jäljittää myös Yhdysvaltojen puolella.


title: Kouvolan Teatteri

text: Kouvolan Teatteri on Kouvolassa toimiva ammattiteatteri. Se toimii Kouvolan Sivistys- ja urheilutalossa.


title: Kouvolan Teatteri

text: Kouvolassa 1910-luvulla toimintansa aloittanut Kouvolan Työväennäyttämö ja vuonna 1928 perustettu Rautatieläisten Näyttelijät toimivat molemmat kerhonäyttämöinä ja sotien aikana työväenopiston piiri ylläpiti näyttämöharrastusta. Kouvola-Seura perusti teatterijaoston, joka suunnitteli amatööriteatterin luomista syksyllä 1949. Sen tarkoituksena oli saada useat paikkakunnalla toimineet näytelmäkerhot yhteistoimintaan. Jaosto sai harjoittelukäyttöönsä Kymen Lukon huoneiston ja vuonna 1950 perustettiin "Kouvola-Seuran Näyttelijät". Meni kuitenkin pari vuotta ennen kuin näytelmiä pystyttiin esittämään johtuen heikosta taloudesta. Tilanne parani hieman Sulo Ahtisen tullessa teatterinjohtajaksi vuonna 1952.


title: Kouvolan Teatteri

text: Kouvola-Seuran Näyttelijät vaihtoivat nimensä muotoon "Kouvolan Teatteri" vuonna 1956 ja seuraavana vuonna kauppala alkoi antaa tukea sille. Varsinainen teatteri aloitti toimintansa vuonna 1960, kun Sivistys- ja urheilutalon laajennusosa valmistui. Teatterin rakentamisen mahdollisti vuoden 1958 tilinpäätöksen yhteydessä syntynyt säästö, josta osa tarkoitettiin teatteritaloa varten. Kouvolan Teatteri oli laitteistoltaan ja teatteriteknillisesti aikansa tasoa. Talon on suunnitellut Kouvolassa aikanaan laajalti vaikuttanut arkkitehti Eero A. Kajava.


title: Kouvolan Teatteri

text: Ammattiteatterin avajaisesityksenä 22. lokakuuta 1960 oli Walentin Chorellin "Ruoho" ja se sai kohtuulliset arvostelut niin paikallisissa kuin valtakunnallisissa lehdissä. Henkilökuntapulan takia teatteri ei pystynyt esittämään esimerkiksi suuria kansannäytelmiä toiveista huolimatta. Toinen näytäntökausi aloitettiin lähes kokonaan uudistetulla henkilökunnalla, kun teatteria kohtaan oli esitetty voimakastakin kritiikkiä muun muassa näytelmävalinnoista.


title: Kouvolan Teatteri

text: 1980-luvulla teatterin johtokunta päätti, että teatterissa keskityttäisiin esittämään enimmäkseen kotimaista näytelmäkirjallisuutta ja suosittuja esityksiä olivat muun muassa "Masurkka", Iloinen leski" ja "Kouvola-kabaree". Vuonna 1985 näytelmä "Taisteleva Hella" jouduttiin poistamaan tekijänoikeuksien rikkomisen takia, koska näytelmässä esitettiin yksityistä kirjeenvaihtoa.


title: Kouvolan Teatteri

text: Lauri Väärän tultua teatterinjohtajaksi 1980-luvun lopulla alettiin teatterissa suosia musiikkiteoksia. Tämä trendi jatkui aina 1990-luvulle asti.


title: Kouvolan Teatteri

text: Nykyisin teatterin vakituiseen henkilökuntaan kuuluu hieman alle 40 henkilöä, joista 11 on näyttelijöitä. Lisäksi teatterilla on käytössään vierailevia näyttelijöitä ja iltahenkilökuntaa.


title: Kouvolan Teatteri

text: Teatterin suurella näyttämöllä on 353 paikkaa. Teatteritalossa toimii mysö pienempi näyttämö eli klubi, jossa paikkoja on 100–120. Katsojia teatterissa on keskimäärin näytäntökaudella 40 000.


title: Kouvolan Teatteri

text: Teatterinjohtajana toimi vuodesta 2002 Henrik Timonen. Hän jäi eläkkeelle vuoden 2017 alussa, jolloin tehtävässä aloitti Tiina Luhtaniemi.


title: Fundamentalismi (tietoteoria)

text: Fundamentalismi (< 'perusta', "fundare" 'perustaa'), joskus myös foundationalismi (< 'perusta'), on tietoteorian alaan kuuluva uskomusten oikeutusteoria. Fundamentalismin mukaan on olemassa perususkomuksia tai -oletuksia, jotka ovat oikeutettuja sellaisinaan, ja kaikkien muiden uskomusten oikeutus riippuu niistä. Fundamentalismi voidaan jakaa radikaaliin fundamentalismiin, joka katsoo perususkomusten olevan erehtymättömiä, kumoamattomia tai epäilyksettömiä, ja maltilliseen fundamentalismiin, joka katsoo perususkomusten voivan kumoutua, jos toisin todistetaan.


title: Fundamentalismi (tietoteoria)

text: Tietoteoreettista fundamentalismia ei tule sekoittaa uskonnolliseen fundamentalismiin.


title: Fundamentalismi (tietoteoria)

text: Fundamentalistit esittävät yleisesti, että täytyy olla olemassa jokin joukko tietoteoreettisia perususkomuksia, tai muutoin oikeutusprosessi johtaa aina Agrippan trilemmaan, joka päättyy joko (1) päättymättömään regressioon, (2) dogmaattiseen päätepisteeseen eli oikeuttamattomaan uskomukseen, tai (3) kehäpäätelmään. Näistä mikään ei ole loogisesti pätevä.


title: Fundamentalismi (tietoteoria)

text: Tämän vuoksi fundamentalistit esittävät seuraava oikeutusteoriaa:


title: Fundamentalismi (tietoteoria)

text: Perususkomusten katsotaan olevan tietoteoreettisesti itsensä oikeuttavia tai itsestään selviä, jolloin ne ovat oikeutettuja, mutta eivät "muiden uskomusten" oikeuttamia. Tyypillisesti ja historiallisesti fundamentalistit ovat katsoneet, että uskomukset voivat olla tällä tavoin oikeutettuja joko sellaisten mielentilojen tai tapahtumien (kuten havaintojen ja kokemuksen) ansiosta, jotka eivät ole osana uskomuksia, tai siksi, etteivät kyseessä yksinkertaisesti ole asiat, jotka vaatisivat oikeutusta.


title: Fundamentalismi (tietoteoria)

text: Historiallisesti kaksi fundamentalismin muunnelmaa ovat olleet (mannermainen) rationalismi ja (brittiläinen) empirismi. Tiukasti määriteltynä sen enempää rationalismi kuin empirismikään ei kuitenkaan ole sitoutunut fundamentalismiin. Esimerkiksi empiristi voi olla myös koherentisti, mikä on ollut suosittu tietoteoreettinen kanta 1900-luvun filosofiassa.


title: Fundamentalismi (tietoteoria)

text: Rationalismi on yleisnimitys tietoteoreettisille kannoille, jotka katsovat, että järki on tiedon lähde ja arvosteluperuste. Rationalistit katsovat yleisesti, että nk. totuudet tai järki ovat tärkeimmät tietoteoreettiset perusoletukset. Historiallisesti René Descartesissa kiteytyvää mannermaista rationalismia on pidetty empirismin antiteesinä, vaikka monet rationalistit ovat katsoneet, että järki on vahvimmillaan kun empiirinen todistusaineisto tukee sitä tai on johdonmukainen sen kanssa. Näin rationalismi itse asiassa riippuu empiirisistä tieteistä uskomusten oikeutuksia analysoidessaan. Descartes katsoi, että osa totuuksista voidaan tietää sisäsyntyisesti ja näin ne muodostavat ihmisen perustavanlaatuiset sisäsyntyiset uskomukset (tai tiedon). Nykyaikainen rationalismi ei aina jaa tätä näkemystä.


title: Fundamentalismi (tietoteoria)

text: Empirismi on yleisnimitys tietoteoreettisille kannoille, joiden mukaan aistihavainnot ovat tiedon lähde ja arvosteluperuste. Klassiset empiristit ovat yleisesti katsoneet, että sellaiset havainnot ovat epäilyksettömiä ja väistämättömiä ja siksi kelpaavat perususkomuksiksi.


title: Fundamentalismi (tietoteoria)

text: Radikaalin fundamentalismin ongelmina ovat ennen kaikkea vaikeus löytää sellaisia uskomuksia, jotka voivat toimia perususkomuksina, sekä sen selittäminen, kuinka perususkomukset voisivat oikeuttaa muita uskomuksia. Lopullisena ongelmana on erityisesti David Humen esiin nostama ongelma siinä, ettei aistikokemuksia koskevista uskomuksista voida edetä ulkomaailmaa koskeviin uskomuksiin ja oikeuttaa niitä. Maltillisen fundamentalismin ongelmana taas on perususkomusten oikeutus: jos ne siis eivät ole erehtymättömiä, mistä ne saavat oikeutuksensa? Perususkomusta ei voida pitää oikeutettuna ilman jotain sen oikeuttavaa uskomusta, ja jos sellainen on olemassa, kyseessä ei ollut perususkomus.


title: Fundamentalismi (tietoteoria)

text: Fundamentalismin vaihtoehtoihin eli antifundamentalismiin kuuluvat koherentismi, reformoitu epistemologia ja reliabilismi, vaikka jälkimmäistä on joskus pidetty myös fundamentalismin erityismuotona. Koherentismi seuraa automaattisesti maltillisen fundamentalismin ongelmista: on joko pidettävä havaintouskomuksia oikeutettuna vasta perustellusti, mikä johtaa positiiviseen koherenssiteoriaan, tai sitten on pidettävä kaikkia uskomuksia oikeutettuna, mikä johtaa negatiiviseen koherenssiteoriaan.


title: Fundamentalismi (tietoteoria)

text: Kontekstualismi on tietoteoreettinen muunnelma relativismista, jota pidetään muuten enemmän totuusteoriana kuin tiedon oikeutusteoriana. Pragmatismi painottaa hyötyä ja käytännöllisyyttä totuuden tärkeimpinä arvosteluperusteina ja samalla myös totuuden oikeutuksen perusteena.


title: Peter Norman

text: Peter Norman (15. kesäkuuta 1942 – 3. lokakuuta 2006 Melbourne) oli australialainen yleisurheilija ja vuoden 1968 Méxicon kesäolympialaisten 200 metrin juoksun hopeamitalisti. Hänen aikansa (20,06) on edelleen Australian ennätys. Olympialaisten lisäksi hän voitti saman matkan Australian mestaruuden viidesti (1966–1970) sekä vuoden 1966 Kansainyhteisön kisoissa 4 × 100 metrin viestijuoksussa pronssia.